open-index/open-wikipedia-markdown huggingface dataset:
วัดม่วง (จังหวัดพระนครศรีอยุธยา)

**วัดม่วง** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลโพธิ์สามต้น อำเภอบางปะหัน จังหวัดพระนครศรีอยุธยา มีที่ดิน 16 ไร่ 1 งาน 52 ตารางวา ปัจจุบันมีพระมหาพรณรงค์ เขมวโร ดำรงตำแหน่งเจ้าอาวาส

วัดม่วงสร้างขึ้นเมื่อ พ.ศ. 2355 สมัยต้นรัตนโกสินทร์ ในรัชกาลพระบาทสมเด็จพระพุทธเลิศหล้านภาลัย ไม่มีหลักฐานปรากฎว่าใครผู้สร้างวัดม่วง ได้รับพระราชทานวิสุงคามสีมาเมื่อ พ.ศ. 2357 ตั้งชื่อวัดตามชื่อหมู่บ้าน คือ *บ้านม่วง* ตลอดระยะเวลาที่สร้างวัดขึ้นมาชาวบ้านม่วงก็ได้ดูแลอุปถัมภ์พระภิกษุสามเณรและวัดตลอดมา ไม่ปรากฎว่าเคยมีช่วงเวลาใดที่เป็นวัดร้าง จากคำบอกเล่า หม่อมเจ้าเกษรได้บูรณปฏิสังขรณ์ขึ้นในระยะเวลาใกล้เคียงกับที่เจ้าพระยาภูธราภัย (นุช บุณยรัตพันธุ์) ที่สมุหนายก สมัยพระบาทสมเด็จพระจุลจอมเกล้าเจ้าอยู่หัวได้ดำเนินการบูรณปฏิสังขรณ์วัดเขาดิน (วัดวรนายกรังสรรค์เจติยบรรพตาราม)

กรมศิลปากรได้ประกาศขึ้นทะเบียนวัดม่วงเป็นโบราณสถาน เมื่อ พ.ศ. 2541 โบราณสถานที่สำคัญคือวิหาร โบสถ์ และเจดีย์ ภายในวิหารมีภาพจิตรกรรมฝาผนังและที่ประตูหน้าต่าง เขียนด้วยสีฝุ่นบนผนังที่มีการรองพื้นและขัดเรียบเป็นมัน เขียนเรื่องราวพุทธประวัติ ทศชาติชาดก ไตรภูมิ ปฐมสมโพธิ และเรื่องสุภาษิต มีจารึกว่าภาพจิตรกรรมเขียนเมื่อ พ.ศ. 2444

ปูชนียวัตถุที่สำคัญได้แก่ พระประธานในอุโบสถ เป็นพระพุทธรูปเก่าแก่คู่มากับวัด ชาวบ้านเรียก *หลวงพ่อทอง* เป็นพระพุทธรูปปางสะดุ้งมาร พระประธานในพระวิหาร ชาวบ้านเรียก *หลวงพ่อเพชร* เป็นพระพุทธรูปปางสะดุ้งมาร และเจดีย์ซึ่งมีขนาดใหญ่โตพอสมควร ขนาดฐานกว้างด้านละ 4 เมตร

## อ้างอิง

ม่วง
หมวดหมู่:โบราณสถานในจังหวัดพระนครศรีอยุธยา
อัรริฟาอ์

**อัรริฟาอ์** () เป็นเมืองที่ขนาดใหญ่ตามพื้นที่เป็นอันดับ 2 ของประเทศบาห์เรน แบ่งออกเป็น 3 ส่วน: ,  และ 

เมืองนี้เจริญเติบโตเร็วมาก โดยสำมะโน ค.ศ. 2001 ระบุว่าเมืองนี้มีประชากร 79,550 คน แต่ใน ค.ศ. 2008 มีการประมาณการว่ามีประชากร 111,000 คน

## อ้างอิง

### บรรณานุกรม
* .

## แหล่งข้อมูลอื่น
*Satellite map at Maplandia.com
ตำบลบ้านกอก

**ตำบลบ้านกอก** อาจหมายถึง
* **[[ตำบลบ้านกอก (อำเภอจัตุรัส)|ตำบลบ้านกอก]]** อำเภอจัตุรัส จังหวัดชัยภูมิ 
* **[[ตำบลบ้านกอก (อำเภอเขื่องใน)|ตำบลบ้านกอก]]** อำเภอเขื่องใน จังหวัดอุบลราชธานี
รักจัง ๆ หัวใจข้ามขั้ว

**รักจัง ๆ หัวใจข้ามขั้ว** () หรือ **มนต์รักครั้งที่ 3** ในตอนที่ออกอากาศทางช่อง โมโนแม็กซ์ เป็นละครโทรทัศน์ของเกาหลีใต้ปี พ.ศ. 2561 ที่กำกับโดย พโย มิน-ซู และนำแสดงโดย ซอ คัง-จุน และ อีซอม สำรวจด้านที่แท้จริงของความสัมพันธ์ระหว่างคู่รัก  ออกอากาศในวันศุกร์และวันเสาร์ทางช่อง เจทีบีซี เวลา 23:00 น. (เวลาเกาหลี) ตั้งแต่วันที่ 28 กันยายน ถึง 17 พฤศจิกายน ปี พ.ศ. 2561

## เรื่องย่อ
โรแมนติกคอมมาดี้ที่ติดตามเรื่องราวความโรแมนติกที่สมจริงของคนสองคนที่มีบุคลิกตรงข้ามกันโดยสิ้นเชิง ที่พบกันโดยไม่คาดคิดในกลุ่มนัดบอด

อน จุน-ย็อง (ซอ คัง-จุน) เป็นนักศึกษามหาวิทยาลัยอายุ 20 ปี เขาเป็นเด็กเนิร์ด เรียนดี ใส่แว่น กางเกงยีนส์ ถุงเท้าสีขาว และรองเท้าผ้าใบสีขาว เขาไม่สนใจเกี่ยวกับแฟชั่น เขาวางแผนเกินความจำเป็นและอ่อนไหวมาก จากนั้นจุนยองก็เข้าร่วมนัดบอดครั้งแรกของเขา ที่นั่น เขาได้พบกับย็องแจ และพวกเขาก็เริ่มเดทกัน

อี ย็อง-แจ (อีซอม) ซึ่งอายุ 20 ปีเช่นกัน มีอารมณ์ เป็นธรรมชาติ เธอไม่มีพ่อแม่ แต่เธอสนิทกับพี่ชายของเธอมาก พวกเขาอยู่ด้วยกันและพึ่งพาอาศัยกัน ความฝันของเธอคือการเป็นเศรษฐี และเธอตัดสินใจทำงานเป็นผู้ช่วยช่างทำผมแทนที่จะไปมหาวิทยาลัย จากนั้นเพื่อนก็ลากเธอไปนัดบอดกับนักศึกษามหาวิทยาลัย ที่นั่น เธอได้พบกับ จุน-ย็อง ซึ่งมีบุคลิกที่แตกต่างจากเธอโดยสิ้นเชิง

## อ้างอิง

หมวดหมู่:ละครโทรทัศน์เกาหลีใต้ในปี พ.ศ. 2561
หมวดหมู่:ละครโทรทัศน์ช่องเจทีบีซี
หมวดหมู่:ละครโทรทัศน์ภาษาเกาหลี
วัดป่าเนรัญชรา

**วัดป่าเนรัญชรา** เป็นวัดราษฎร์สังกัดคณะสงฆ์ฝ่ายธรรมยุติกนิกาย ตั้งอยู่ในตำบลเป๊าะ อำเภอบึงบูรพ์ จังหวัดศรีสะเกษ อยู่บริเวณใกล้กับปรางค์กู่สมบูรณ์ ซึ่งเป็นแหล่งท่องเที่ยวทางโบราณคดี มีพื้นที่รอบบริเวณวัด 15 ไร่ 

วัดป่าเนรัญชรา หรือ **วัดป่าเนรัญชราวนาราม** สร้างเมื่อ พ.ศ. 2540-2542 โดยการนำสร้างของหลวงพ่อหมอ หรือพระครูวีรญาณโสภณ เจ้าอาวาส ตามที่ท่านได้นิมิต โดยต้องการให้เรือที่ชื่อ *เรือพิฆาตสังสารวัตฎ* หมายความว่า เป็นศูนย์รวมปฏิบัติธรรมพิฆาตกิเลส ตั้งเป็นวัดเมื่อวันที่ 21 กรกฎาคม พ.ศ. 2541 ได้รับพระราชทานวิสุงคามสีมาเมื่อวันที่ 8 สิงหาคม พ.ศ. 2556

เรือพิฆาตสังสารวัตฎหลังนี้ก่อสร้างเป็นเรือรบ 5 ชั้น ยาว 55 เมตร สูง 24 เมตร ใช้เป็นทั้งอุโบสถ วิหาร เจดีย์ และศาลาการเปรียญในอาคารหลังเดียวกัน แต่ละชั้นประกอบด้วย ชั้นที่ 1 เป็นห้องกรรมฐาน (ท้องเรือ) ชั้นที่ 2 ตัวเรือเป็นศูนย์ปฏิบัติธรรม ชั้นที่ 3 เป็นดาดฟ้า ประดิษฐานโบสถ์เจดีย์ มีพระประธานเป็นพระพุทธชินราชจำลอง ชั้นที่ 4 เป็นห้องพระพุทธ และชั้นที่ 5 เป็นห้องบรรจุพระบรมสารีริกธาตุ อาคารสร้างเมื่อ พ.ศ. 2540 แล้วเสร็จเมื่อ พ.ศ. 2542 งบประมาณในการก่อสร้าง 15 ล้านบาท

## อ้างอิง

ป่าเนรัญชรา
หมวดหมู่:อำเภอบึงบูรพ์
ซาวเออร์แคนดี (เพลงเลดีกากาและแบล็กพิงก์)

"**ซาวเออร์แคนดี**" () เป็นเพลงของนักร้องชาวอเมริกัน เลดีกากา และเกิร์ลกรุปเกาหลีใต้ แบล็กพิงก์ วางจำหน่ายในรูปแบบดิจิทัลดาวน์โหลดและสตรีมมิงเมื่อวันที่ 28 พฤษภาคม ค.ศ. 2020 เป็นซิงเกิลประชาสัมพันธ์จากสตูดิโออัลบั้มที่หกของกากา *[[โครมาติกา]]* เขียนโดย กากา, แมดิสัน เลิฟ, รามี ยากูบ, เท็ดดี พัก และโปรดิวเซอร์ บลัดป็อป และเบินส์ เพลงเป็นแนวแดนซ์ป็อป ดีปเฮาส์ และอิเล็กโทรป็อปที่มีจังหวะของเฮาส์ แดนซ์ และอิเล็กทรอนิกส์ ในด้านเนื้อร้อง เพลงเปรียบเทียบศิลปินกับลูกอมรสเปรี้ยว

ในเชิงพาณิชย์ "ซาวเออร์แคนดี" ขึ้นอันดับที่หนึ่งในมาเลเซียและสิงคโปร์ และติดสิบอันดับแรกในออสเตรเลีย เอสโตเนีย กรีซ ฮังการี และลิทัวเนีย

## การตอบรับ
โจอี โนลฟี จาก *[[เอนเตอร์เทนเมนต์วีกลี]]* เรียกเพลงนี้ว่า "การร่วมมือครั้งยิ่งใหญ่" และ "การเสิร์ฟที่ชวนน้ำลายไหล" เจม แอสวอร์ด จาก *[[วาไรตี (นิตยสาร)|วาไรตี]]* มองว่าเป็น "การผสมผสานที่เปล่งประกายของศิลปินทั้งสอง" ในขณะที่ แซล ซิงก์มานี จาก *[[สแลนด์แมกกาซีน]]* เรียกเพลงนี้ว่า "ไร้ซึ่งโภชนาการ" (empty-calorie) 

## ผู้มีส่วนร่วมทำเพลง
; **การบันทึกเสียง**
* บันทึกเสียงที่เฮนสันรีคอร์ดดิง ในลอสแอนเจลิส รัฐแคลิฟอร์เนีย
* ผสมเสียงที่สเตอร์ลิงซาวด์สตูดิโอส์ ในนครนิวยอร์ก รัฐนิวยอร์ก

; **คณะทำงาน**

* เลดีกากา – เสียงร้อง เขียนเพลง
* แบล็กพิงก์ – เสียงร้อง
* เบินส์ – โปรดิวซ์ เขียนเพลง เบส ดรัมส์ คีย์บอร์ด เพอร์คัชชัน
* บลัดป็อป – โปรดิวซ์ เขียนเพลง เบส ดรัมส์ คีย์บอร์ด เพอร์คัชชัน
* แมดิสัน เลิฟ – เขียนเพลง ร้องเบื้องหลัง
* เท็ดดี พัก – เขียนเพลง
* รามี ยากูบ – เขียนเพลง
* เบนจามิน ไรซ์ – ผสมเสียง เอนจินเนียร์
* ทอม นอร์ริส – ผสมเสียง
* อี. สกอตต์ เคลลี – ผู้ช่วยผสมเสียง
* แรนดี เมริลล์ – เอนจินเนียร์

## อ้างอิง

หมวดหมู่:เพลงในปี พ.ศ. 2563
หมวดหมู่:เพลงของแบล็กพิงก์
หมวดหมู่:เพลงแดนซ์ป็อป
หมวดหมู่:เพลงอิเล็กโทรป็อป
หมวดหมู่:ซิงเกิลในสังกัดอินเตอร์สโคปเรเคิดส์
หมวดหมู่:เพลงของเลดีกากา
หมวดหมู่:เพลงหลายภาษา
หมวดหมู่:ซิงเกิลอันดับ 1 ในประเทศมาเลเซีย
หมวดหมู่:ซิงเกิลอันดับ 1 ในประเทศสิงคโปร์
หมวดหมู่:เพลงที่ประพันธ์คำร้องโดยเท็ดดี พัก
หมวดหมู่:เพลงภาษาเกาหลี
อุซเบกิสถานซูเปอร์ลีก

**อุซเบกิสถานซูเปอร์ลีก** () เป็นลีกฟุตบอลสูงสุดของประเทศอุซเบกิสถาน ก่อตั้งในปี ค.ศ. 1992

## สโมสรที่เข้าร่วมอุซเบกิสถานซูเปอร์ลีก (ฤดูกาล 2024)



## ทำเนียบสโมสรชนะเลิศ

* 1992: เนฟต์ชี เฟอร์กานา และ ปัคทาคอร์ ทาชเคนต์
* 1993: เนฟต์ชี เฟอร์กานา
* 1994: เนฟต์ชี เฟอร์กานา
* 1995: เนฟต์ชี เฟอร์กานา
* 1996: Navbahor Namangan
* 1997: MHSK Tashkent (former Pakhtakor-79 Tashkent)
* 1998: ปัคทาคอร์ ทาชเคนต์
* 1999: Do'stlik (former Politotdel Tashkent Oblast)
* 2000: Do'stlik
* 2001: เนฟต์ชี เฟอร์กานา
* 2002: ปัคทาคอร์ ทาชเคนต์
* 2003: ปัคทาคอร์ ทาชเคนต์
* 2004: ปัคทาคอร์ ทาชเคนต์
* 2005: ปัคทาคอร์ ทาชเคนต์
* 2006: ปัคทาคอร์ ทาชเคนต์
* 2007: ปัคทาคอร์ ทาชเคนต์
* 2008: บุนยอดกอร์ ทาชเคนต์
* 2009: บุนยอดกอร์ ทาชเคนต์
* 2010: บุนยอดกอร์ ทาชเคนต์
* 2011: บุนยอดกอร์ ทาชเคนต์
* 2012: ปัคทาคอร์ ทาชเคนต์
* 2013: บุนยอดกอร์ ทาชเคนต์
* 2014: ปัคทาคอร์ ทาชเคนต์
* 2015: ปัคทาคอร์ ทาชเคนต์
* 2016: โลโคโมทีฟ ทาชเคนท์
* 2017: โลโคโมทีฟ ทาชเคนท์
* 2018: ปัคทาคอร์ ทาชเคนต์
* 2019: ปัคทาคอร์ ทาชเคนต์
* 2020: ปัคทาคอร์ ทาชเคนต์
* 2021: ปัคทาคอร์ ทาชเคนต์
* 2022: ปัคทาคอร์ ทาชเคนต์
* 2023: ปัคทาคอร์ ทาชเคนต์
* 2024: นาซาฟ
* 2025: เนฟต์ชี เฟอร์กานา

## ดูเพิ่ม
* ฟุตบอลในประเทศอุซเบกิสถาน

## อ้างอิง

## แหล่งข้อมูลอื่น
* pfl.uz เว็บไซต์อย่างเป็นทางการ

หมวดหมู่:ฟุตบอลในประเทศอุซเบกิสถาน
หมวดหมู่:ฟุตบอลลีกสูงสุด
อารีย์

thumb|สะพานลอยแยกอารีย์
thumb|วิลล่ามาร์เก็ต อารีย์
thumb|ซอยอารีย์
**อารีย์** เป็นชื่อย่าน ชื่อซอย และชื่อทางแยกหนึ่งบริเวณถนนพหลโยธินและซอยพหลโยธิน 7 อยู่ระหว่างย่านสนามเป้ากับย่านสะพานควาย ในท้องที่แขวงพญาไทและแขวงสามเสนใน เขตพญาไท กรุงเทพมหานคร

## ประวัติ
ในสมัยพระบาทสมเด็จพระจุลจอมเกล้าเจ้าอยู่หัว หลังการสร้างพระราชวังดุสิต และการสร้างทางรถไฟสายกรุงเทพ–อยุธยา และกรุงเทพ–นครราชสีมา เมืองเริ่มขยายตัวในสองฟากทางรถไฟบริเวณแขวงถนนนครไชยศรี แขวงบางซื่อ แขวงจตุจักร แขวงสามเสนใน ต่อมาในสมัยพระบาทสมเด็จพระมงกุฎเกล้าเจ้าอยู่หัว มีการตั้งหน่วยงานทหารจำนวนมากบริเวณทิศเหนือของเขตดุสิตและอยู่ทางทิศตะวันตกของแขวงสามเสนใน (หรือแขวงพญาไทในปัจจุบัน)

ราว พ.ศ. 2443–2479 ย่านอารีย์ยังไม่มีความสำคัญมากนัก แผนที่ราว พ.ศ. 2467–2468 ย่านอารีย์เป็นเพียงพื้นที่เกษตรกรรม เป็นนาข้าวและสวนผลไม้ จนเมื่อมีการตัดถนนประชาธิปัตย์เมื่อ พ.ศ. 2479 ซึ่งเป็นถนนที่เชื่อมไปยังดอนเมือง ต่อมาถนนสายนี้เรียกว่า *[[ถนนพหลโยธิน]]* โดยในแผนที่ พ.ศ. 2498–2499 ปรากฏบ้านเดี่ยวบนพื้นที่ขนาดใหญ่ และบริเวณหัวมุมถนนพหลโยธินตัดกับซอยอารีย์ก็ปรากฏตึกแถว บริเวณนี้เป็นย่านที่อยู่อาศัยของกลุ่มข้าราชการ คนสำคัญทางการเมืองในช่วงหลัง พ.ศ. 2490 ย่านอารีย์รวมถึงบริเวณซอยราชครูจึงเป็นที่อยู่ของข้าราชการและกลุ่มคนที่มีอิทธิพลต่อการบริหารราชการ

เมื่อ พ.ศ. 2516 ร้านสหกรณ์พระนครเปิดทำการ เป็นศูนย์การค้าสำหรับการจับจ่ายซื้อหาของข้าราชการและผู้อยู่อาศัยในย่านนี้ ในช่วง พ.ศ. 2533–2543 ได้มีการสร้างสำนักงานธุรกิจหลายบริษัท เป็นอาคารสูงหลายแห่ง เช่น อาคารธนาคารกสิกรไทย, อาคารชินวัตร 1 และ 2 (ต่อมาทั้งสองอาคารเปลี่ยนชื่อเป็น อาคารเอไอเอส ทาวเวอร์ 1 และ 2 ตามลำดับ), อาคารเอสพี (อาคาร IBM) และอาคารเอ็กซิมแบงก์ เป็นต้น เมื่อ พ.ศ. 2542 เปิดดำเนินการรถไฟฟ้าบีทีเอส โดยมีสถานีอารีย์ตั้งอยู่บริเวณสามแยก

ปัจจุบัน ย่านอารีย์มีความเป็นชุมชนกึ่งเก่ากึ่งใหม่ มีข้าราชการและผู้คนอยู่อาศัยดั้งเดิม มีสถานที่ราชการ ได้แก่ สำนักงานสรรพากรพื้นที่กรุงเทพมหานคร 4 กรมสรรพากร กระทรวงทรัพยากรธรรมชาติและสิ่งแวดล้อม กรมประชาสัมพันธ์ กระทรวงการคลัง สำนักงานการตรวจเงินแผ่นดิน กองบัญชาการตำรวจตระเวนชายแดน สำนักงานคณะกรรมการนโยบายรัฐวิสาหกิจ อาคารสำนักงาน ได้แก่ สหกรณ์พระนคร อาคารเอสซีทาวเวอร์ อาคารปิยวรรณ อาคารเอสเอ็มอีแบงก์ อาคารพหลโยธินเพลส อาคารอารีย์ฮิลส์ อาคารเอไอเอสทาวเวอร์ 1,2 อาคารสำนักงานใหญ่ธนาคารกสิกรไทย พหลโยธิน และอาคารสำนักงานเพิร์ลแบงค็อก ย่านที่พักอาศัย คอนโดมีเนียม และย่านของกินขึ้นชื่อทั้งคาวและหวาน

## อ้างอิง

หมวดหมู่:ทางแยกในเขตพญาไท
หมวดหมู่:ย่านในกรุงเทพมหานคร
สนธิสัญญาทรัว

**สนธิสัญญาทรัว** (; ) เป็นข้อตกลงของพระเจ้าเฮนรีที่ 5 แห่งอังกฤษกับรัชทายาทในราชบัลลังก์ว่าจะได้สืบทอดราชบัลลังก์ฝรั่งเศสหลังการสวรรคตของพระเจ้าชาร์ลที่ 6 แห่งฝรั่งเศส โดยมีการให้สัตยาบันสนธิสัญญานี้ที่เมืองทรัวของฝรั่งเศสเมื่อ 21 พฤษภาคม ค.ศ. 1420 ภายหลังจากการรบของพระเจ้าเฮนรีซึ่งประสบความสำเร็จอย่างมากในฝรั่งเศส และเป็นต้นเหตุให้เกิดสงครามร้อยปีซึ่งในที่สุดชัยชนะเป็นของฝรั่งเศสในยุทธการที่กัสตียงเมื่อ ค.ศ. 1453 ทำให้พระมหากษัตริย์อังกฤษทั้งหลายล้วนพยายามอ้างสิทธิในราชบัลลังก์ฝรั่งเศส

## เงื่อนไข
สนธิสัญญานี้ได้ทำให้การอภิเษกสมรสระหว่างพระราชธิดาในพระเจ้าชาร์ลที่ 6 แห่งฝรั่งเศส คือแคเธอรินแห่งวาลัว กับพระเจ้าเฮนรีที่ 5 แห่งอังกฤษซึ่งในขณะนั้นเป็นผู้สำเร็จราชการฝรั่งเศส และได้รับการยอมรับ (พร้อมทั้งพระราชโอรสทั้งหลายที่จะประสูติในอนาคต) ในฐานะของผู้รับสืบทอดราชบัลลังก์ฝรั่งเศส พระเจ้าชาร์ลที่ 7 แห่งฝรั่งเศสจึงทรงถูกละเว้นจากการสืบสันตติวงศ์ สภาฐานันดรแห่งฝรั่งเศสได้ให้สัตยาบันสนธิสัญญานี้ในปีที่พระเจ้าเฮนรีเข้าสู่กรุงปารีส

## อ้างอิง

*
*
*
*

หมวดหมู่:สนธิสัญญาสันติภาพของอังกฤษ
หมวดหมู่:ทรัว
อารีย์ (แก้ความกำกวม)

**อารีย์** อาจหมายถึง
* **[[อารีย์|ย่านอารีย์]]** - ย่านในท้องที่เขตพญาไท กรุงเทพมหานคร
** **แยกอารีย์** - จุดตัดถนนพหลโยธินกับซอยพหลโยธิน 7
** **[[สถานีอารีย์]]** - สถานีรถไฟฟ้าบีทีเอส สายสุขุมวิท
* **[[อารีย์ นักดนตรี]]** - ศิลปินชาวไทย
*  **[[อารีย์ ตันติเวชกุล]]** - อดีตรัฐมนตรีช่วยว่าการกระทรวงเกษตรและสหกรณ์
*  **[[อารีย์ วงศ์อารยะ]]** - อดีตรัฐมนตรีว่าการกระทรวงมหาดไทย
* **[[อารีย์ วิรัฐถาวร]]** - นักกีฬายกน้ำหนักชาวไทย
* **[[อารีย์ ลีวีระ]]** - นักหนังสือพิมพ์ชาวไทย
*  **[[อารีย์ วีระพันธุ์]]** - อดีตสมาชิกสภาผู้แทนราษฎรจังหวัดเชียงใหม่
*  **[[อารีย์ โพธิ์สุวรรณยิม]]** - นักมวยสากลอาชีพชาวไทย
## ดูเพิ่ม
* อารียา
* อริยะ
จอมขมังเวทย์ (ภาพยนตร์ปี พ.ศ. 2548)

**จอมขมังเวทย์** () เป็นภาพยนตร์ไทยสยองขวัญ แอคชั่น ปี พ.ศ. 2548 กำกับโดยต้อม ปิยะพันธ์ุ ชูเพ็ชร์ นำแสดงโดยนก ฉัตรชัย เปล่งพานิช และ อครา อมาตยกุล

## เรื่องย่อ
อิทธิ (ฉัตรชัย เปล่งพานิช) เป็นอดีตเจ้าหน้าที่ตำรวจ ซึ่งปัจจุบันถูกพิพากษาว่ากระทำความผิดทางอาญา และมีความสามารถด้านมนต์ดำ อันทรงพลังที่ทำให้เขากลายเป็นนักโทษที่น่าเกรงขาม เขาถูกย้ายไปขังเดี่ยวในห้องขังที่สร้างขึ้นเป็นพิเศษ แต่ด้วยความสามารถในการอ่านใจของเขา ก็สามารถตรวจพบจุดอ่อนในผู้คุมคนหนึ่งที่นำอาหารมาให้เขา ในการโต้ตอบกับผู้คุม เขาสามารถเข้าควบคุมจิตใจของชายคนนั้นและใช้ผู้ชายคนนั้นเพื่อช่วยเขาหลบหนีได้

สันติ (อครา อมาตยกุล) ตำรวจหนุ่มถูกมอบหมายให้ตามล่าอิทธิ และในการเผชิญหน้ากับอิทธิ สันติก็ยิ่งหมกมุ่นอยู่กับการได้มาซึ่งพลังเวทย์มนตร์ด้วยตัวเขาเอง

## นักแสดง
* ฉัตรชัย เปล่งพานิช รับบท **อิทธิ** 
* อัครา อมาตยกุล รับบท **ร้อยตรี สันติ**
* ทอม ดันดี รับบท **พ.ท.ธีระศักดิ์**
* นรินทร์โชติ วชิรธรนิยมกุล รับบท **[[กุมารทอง]]**
* ณัฐวุธ เอื้อมพรวนิช รับบท **พ.ท.ทศพล**
* สมพงษ์ ทวี รับบท **จ่าปื้ด**
* ประสาท ทองอร่าม รับบท **จ่าคอย**
* อโนชา กุลวงศ์ รับบท **จุ๊บแจง**
* วรสิทธิ์ ชีพสาทิศ รับบท **สมศักดิ์**

## ออกฉายและผลตอบรับ
ผลิตโดย อาร์เอสฟิล์ม&nbsp;จอมขมังเวทย์&nbsp;ออกฉายในไทยวันพฤหัสบดีที่ 10 มีนาคม พ.ศ. 2548

ฉัตรชัย เปล่งพานิช&nbsp;ได้รับรางวัลนักแสดงนำชายยอดเยี่ยมจากงาน รางวัลภาพยนตร์แห่งชาติ สุพรรณหงส์ ครั้งที่ 15 นอกจากนี้ยังได้เพิ่มอีก 2 รางวัลคือ การสร้างภาพพิเศษยอดเยี่ยม โดย โอเรียลทัลโพสต์ และ แต่งหน้ายอดเยี่ยม โดย คุณวิทยา ดีรัตน์ตระกูล

## ภาคต่อ
ในปี พ.ศ. 2562 ต้อม ปิยะพันธุ์ ได้กลับมาสร้างภาคต่อของภาพยนตร์เรื่องนี้โดยใช้ชื่อว่า จอมขมังเวทย์ 2020 นำแสดงโดย หมาก ปริญ สุภารัตน์ ก็อต จิรายุ ตันตระกูล นก สินจัย เปล่งพานิช และ นก ฉัตรชัย เปล่งพานิช ที่กลับมารับบท อิทธิ จอมขมังเวทย์ในตำนาน

## อ้างอิง

## แหล่งข้อมูลอื่น
* 

หมวดหมู่:ภาพยนตร์ไทยที่ออกฉายในปี พ.ศ. 2548
หมวดหมู่:ภาพยนตร์ที่กำกับโดย ปิยะพันธุ์ ชูเพ็ชร์
หมวดหมู่:ภาพยนตร์โดยอาร์เอสฟิล์ม
หมวดหมู่:ภาพยนตร์ไทยในคริสต์ทศวรรษ 2000
หมวดหมู่:ภาพยนตร์สยองขวัญเหนือธรรมชาติไทย
หมวดหมู่:ภาพยนตร์ภาษาไทยในคริสต์ทศวรรษ 2000
หมวดหมู่:ภาพยนตร์ภาษาไทย
หมวดหมู่:ภาพยนตร์ที่ถ่ายทำในประเทศไทย
เลอเปอตีปารีเซียง

[thumb|หน้า 1 ฉบับวันที่ 4 กันยายน ค.ศ. 1939 พาดหัวข่าว[การประกาศสงครามต่อเยอรมนีของฝรั่งเศส (ค.ศ. 1939)|การประกาศสงครามต่อเยอรมนีของฝรั่งเศส 3 วันหลังเริ่มต้นสงครามโลกครั้งที่ 2]]
***เลอเปอตีปารีเซียง*** () เป็นหนังสือพิมพ์ฝรั่งเศสที่มีชื่อเสียงในช่วงสาธารณรัฐฝรั่งเศสที่ 3 ตีพิมพ์ระหว่าง ค.ศ. 1876 ถึง ค.ศ. 1944 และมียอดจำหน่ายมากกว่า 2 ล้านฉบับหลังสงครามโลกครั้งที่ 1

## การตีพิมพ์
หนังสือพิมพ์ *เลอเปอตีปารีเซียง* ได้รับการเผยแพร่ไปทั่วฝรั่งเศส และมีบันทึกระบุว่ามียอดจำหน่ายมากที่สุดในโลกในเวลานั้น ในเดือนพฤษภาคม ค.ศ. 1927 *เลอเปอตีปารีเซียง* ตกเป็นเหยื่อการแกล้งสื่อที่ฌ็อง-ปอล ซาทร์ และเพื่อน ๆ ของเขาจัดฉากขึ้น โดยพวกเขาประกาศว่าชาลส์ ลินด์เบิร์ก จะได้รับรางวัลนักศึกษาเกียรตินิยมจากเอกอลนอร์มาลซูว์เปรีเยอร์ ในช่วงสงครามโลกครั้งที่สอง *เลอเปอตีปารีเซียง* ซึ่งมีโกลด ฌ็องแต เป็นบรรณาธิการใหญ่ ได้กลายเป็นกระบอกเสียงอย่างเป็นทางการของระบอบวีชี และใน ค.ศ. 1944 ก็ได้รับการตีพิมพ์เป็นระยะเวลาสั้น ๆ ในเยอรมนีนาซีก่อนปิดตัวลง

## ภูมิหลัง
ก่อนคริสต์ศตวรรษที่ 20 หนังสือพิมพ์ส่วนใหญ่เน้นเนื้อหาการเมือง เช่น *ลาแพร็ส* ของปารีส เป็นหนังสือพิมพ์ที่มีความสัมพันธ์ใกล้ชิดกับพรรคการเมืองเพื่อที่จะทำกำไร อย่างไรก็ตาม สถานการณ์นี้นำไปสู่การวางแผนสร้างความสนใจเพื่อเพิ่มยอดขาย การก่อตั้งหนังสือพิมพ์ *เลอมาแต็ง* ของโจเซฟ พูลิตเซอร์ เป็นแรงบันดาลใจให้แก่วงการหนังสือพิมพ์รูปแบบใหม่ เป็นจุดเริ่มต้นของ *เลอเปอตีฌูร์นาล* และ *เลอเปอตีปารีเซียง* ซึ่งผลักดันวงการหนังสือพิมพ์ฝรั่งเศสไปสู่สื่อมวลชน หนังสือพิมพ์เหล่านี้นำเสนอข่าวที่น่าตื่นเต้นมากกว่าที่จะอาศัยการโฆษณาชวนเชื่อทางการเมือง หมายความว่าพวกเขายังสามารถเลี่ยงภาษีที่จัดเก็บจากหนังสือพิมพ์การเมืองส่วนใหญ่ ตามรูปแบบใหม่นี้ การรายงานในหัวข้อต่าง ๆ เช่น การเงิน แฟชั่น กำหนดเป้าหมายผู้อ่านไว้ที่ชนชั้นกลางถึงชนชั้นล่าง การดึงดูดประชากรกลุ่มนี้ส่งผลให้ *เลอเปอตีปารีเซียง* เข้าถึงผู้คนนับล้าน

## อ้างอิง

หมวดหมู่:หนังสือพิมพ์ในประเทศฝรั่งเศส
อารียา

**อารียา** อาจหมายถึง
* **[[อารียา สิริโสภา]]** นางสาวไทย ประจำปี พ.ศ. 2537
* **[[อารียา ผลฟูตระกูล]]** นักแสดงและนางแบบชาวไทย
* **[[อารียา ไดวารี]]** นักมวยปล้ำชาวสหรัฐเชื้อสายอิหร่าน
* **[[อารียา พรอพเพอร์ตี้]]** บริษัทพัฒนาอสังหาริมทรัพย์สัญชาติไทย
## ดูเพิ่ม
* อารีย์
* อริยะ
กัสปาร์ อูว์เลียล

**กัสปาร์ อูว์เลียล** (; 25 พฤศจิกายน ค.ศ. 1984 – 19 มกราคม ค.ศ. 2022) เป็นนักแสดงชาวฝรั่งเศส เขามีชื่อเสียงจากการแสดงเป็นฮันนิบาล เล็กเตอร์ วัยหนุ่มในเรื่อง *[[ฮันนิบาล ตำนานอำมหิตไม่เงียบ]]* (2007) และเจ้าแห่งแฟชั่น อีฟว์ แซ็ง โลร็อง ในภาพยนตร์ชีวประวัติเรื่อง *[[Saint Laurent (film)|แซ็ง โลร็อง]]* (2014) และเป็นหน้าตาให้แก่น้ำหอมผู้ชายชาเนล เบลอเดอชาเนล เขายังได้รับเลือกให้แสดงเป็นแอนตัน โมการ์ต / มิดไนท์แมน ในซีรีส์ของดิสนีย์+เรื่อง *[[มูนไนท์]]* (2022)

อูว์เลียลได้รับการเสนอชื่อเข้าชิงรางวัลเซซาร์ สาขานักแสดงที่มีแนวโน้มมากที่สุดใน ค.ศ. 2002 และ 2003 จากนั้นใน ค.ศ. 2004 เขาได้รับรางวัลดังกล่าวจากภาพยนตร์เรื่อง *[[หมั้นรักสุดปลายฟ้า]]* และยังได้รับรางวัลเซซาร์ สาขานักแสดงนำชายยอดเยี่ยม จากภาพยนตร์เรื่อง *[[เรื่องรักโลกแตก]]* (2016) 

อูว์เลียลเสียชีวิตเมื่อวันที่ 19 มกราคม ค.ศ. 2022 หลังประสบอุบัติเหตุระหว่างการเล่นสกีที่รีสอร์ตลารอเซียร์ในจังหวัดซาวัว ประเทศฝรั่งเศส

## อ้างอิง

## แหล่งข้อมุลอื่น

*
* 
* 
* กัสปาร์ อูว์เลียล ที่เดอะ-นัมเบอส์ดอตคอม

หมวดหมู่:บุคคลที่เกิดในปี พ.ศ. 2527
หมวดหมู่:บุคคลที่เสียชีวิตในปี พ.ศ. 2565
หมวดหมู่:นักแสดงชายชาวฝรั่งเศสในศตวรรษที่ 20
หมวดหมู่:นักแสดงชายชาวฝรั่งเศสในศตวรรษที่ 21
หมวดหมู่:นักแสดงภาพยนตร์ชายชาวฝรั่งเศส
หมวดหมู่:นักแสดงละครโทรทัศน์ชายชาวฝรั่งเศส
หมวดหมู่:นักแสดงละครเวทีชายชาวฝรั่งเศส
หมวดหมู่:บุคคลจากจังหวัดโอดแซน
อูชิกุไดบุตสึ

**อูชิกุไดบุตสึ** () เป็นรูปปั้นที่อูชิกุ จังหวัดอิบารากิ ประเทศญี่ปุ่น ซึ่งสร้างเสร็จใน ค.ศ. 1993 มีความสูงรวม  โดยรวมฐานที่สูง  และพื้นดอกบัว 10 เมตร รูปปั้นนี้เคยครองสถิติรูปปั้นที่สูงที่สุดใน ค.ศ. 1993 ถึง 2008  รูปปั้นนี้เป็นหนึ่งในรูปปั้นที่สูงที่สุด 5 อันดับแรกของโลก

ตรงรูปปั้นมีลิฟต์พาผู้เข้าชมไปยังจุดชมวิวที่อยู่ในระดับความสูง  รูปปั้นนี้มีรูปร่างเป็นพระอมิตาภพุทธะที่ทำจากสัมฤทธิ์ ซึ่งสร้างขึ้นเพื่อรำลึกถึงวันเกิดของชินรัน ผู้ก่อตั้งศาสนาพุทธสำนักโจโดชินชู (浄土真宗)

## อ้างอิง

https://jp.reuters.com/article/tallest-idJPKCN1N50ED

## แหล่งข้อมูลอื่น
* 

หมวดหมู่:พระพุทธรูปสัมฤทธิ์
หมวดหมู่:สิ่งก่อสร้างในจังหวัดอิบารากิ
หมวดหมู่:วัดในจังหวัดอิบารากิ
หมวดหมู่:รูปปั้นในประเทศญี่ปุ่น
หมวดหมู่:สถานที่ท่องเที่ยวในจังหวัดอิบารากิ
หมวดหมู่:วัดนิกายสุขาวดี
หมวดหมู่:วัดโจโดชิน
อัชชุรเฏาะฮ์ (แก้ความกำกวม)

**อัชชุรเฏาะฮ์** (;  โดยทั่วไปมักสะกดว่า al-Shorta) หรือ **อัลชอร์ตา** หรือ **ชอร์ตา** อาจหมายถึง

## สโมสรกีฬา
* สโมสรกีฬาอัชชุรเฏาะฮ์ (ประเทศอิรัก) - สโมสรฟุตบอลในประเทศอิรัก
* สโมสรกีฬาอัชชุรเฏาะฮ์ (ประเทศซีเรีย) - สโมสรฟุตบอลในกรุงดามัสกัส ประเทศซีเรีย
* สโมสรกีฬาชุรเฏาะฮ์อะเลปโป - สโมสรฟุตบอลในเมืองอะเลปโป ประเทศซีเรีย
* สโมสรกีฬาอัดดุฮัยล์ - สโมสรฟุตบอลในประเทศกาตาร์ซึ่งเคยใช้ชื่อ "สโมสรกีฬาอัชชุรเฏาะฮ์โดฮา"
* สโมสรกีฬาอิตติฮาดุชชุรเฏาะฮ์ - สโมสรฟุตบอลในประเทศอียิปต์

## ความหมายอื่น ๆ
* ชุรเฏาะฮ์ - วลีในภาษาอาหรับหมายถึง "ตำรวจ"
* ชอร์ตา - ภาพยนตร์สัญชาติเดนมาร์กซึ่งออกฉายใน ค.ศ. 2020 และตั้งชื่อในภาษาเดนมาร์กตามคำในภาษาอาหรับ
* สนามกีฬาอัชชุรเฏาะฮ์ - สนามกีฬาในกรุงแบกแดด ประเทศอิรักซึ่งถูกรื้อถอนใน ค.ศ. 2014
ปีเย-นัวร์

***เปีย-นัวร์*** (, พหุพจน์: Pieds-Noirs,  ) เป็นบุคคลที่มีต้นกำเนิดจากชาวฝรั่งเศสและชาวยุโรปประเทศอื่นในประเทศแอลจีเรียสมัยการปกครองของฝรั่งเศสใน ค.ศ. 1830 ถึง 1962 หลังแอลจีเรียประกาศเอกราชหรือไม่กี่เดือนต่อมา มีประชากรจำนวนมากอพยพไปยังประเทศฝรั่งเศสแผ่นดินใหญ่หรือคอร์ซิกา

หลังการรุกรานของฝรั่งเศสในวันที่ 18 มิถุนายน ค.ศ. 1830 จนกระทั่งได้รับเอกราช แอลจีเรียกลายเป็นเขตบริหารหนึ่งของฝรั่งเศส โดยประชากรจากยุโรปถูกเรียกเป็นแอลจีเรียหรือ colons (อาณานิคม) ส่วนมุสลิมในแอลจีเรีนถูกเรียกเป็นชาวอาหรับ, มุสลิม หรือชนพื้นเมือง ศัพท์ *"เปีย-นัวร์"* เริ่มถูกใช้ก่อนสิ้นสุดสงครามแอลจีเรียใน ค.ศ. 1962 เพียงไม่นาน จากสำมะโนสุดท้ายในแอลจีเรียที่ปกครองโดยฝรั่งเศส ซึ่งจัดตั้งในวันที่ 1 มิถุนายน ค.ศ. 1960 มีพลเมืองที่ไม่ใช่มุสลิม (ส่วนใหญ่นับถือคริสต์นิกายโรมันคาทอลิก แต่รวมชาวแอลจีเรียเชื้อสายยิว 130,000 คน) ในแอลจีเรีย 1,050,000 คน เท่ากับร้อยละ 10 ของประชากรประเทศ

ในช่วงสงครามแอลจีเรีย กลุ่ม *เปีย-นัวร์* สนับสนุนการปกครองของฝรั่งเศสในแอลจีเรียอย่างมากและต่อต้านกลุ่มชาตินิยมแอลจีเรีย เช่น *[[National Liberation Front (Algeria)|Front de libération nationale]]* (FLN) และ *[[Mouvement national algérien]]* (MNA) ความขัดแย้งเกิดจากความไม่เท่าเทียมกันทางการเมืองและเศรษฐกิจที่มองว่าเป็น "ความแตกแยก" จากการปกครองของฝรั่งเศส ตลอดจนความต้องการตำแหน่งผู้นำสำหรับชนเบอร์เบอร์, อาหรับ และวัฒนธรรมและกฎเกณฑ์อิสลามที่มีอยู่ก่อนการพิชิตฝรั่งเศส ความขัดแย้งเหล่านี้มีส่วนต่อการล่มสลายของสาธารณรัฐฝรั่งเศสที่ 4 และการอพยพของชาวยุโรปและแอลจีเรียเชื้อสายยิวไปยังฝรั่งเศส

หลังจากแอลจีเรียเป็นเอกราชใน ค.ศ. 1962 *เปีย-นัวร์* ที่มีสัญชาติฝรั่งเศสประมาณ 800,000 คนอพยพไปยังฝรั่งเศสแผ่นดินใหญ่ ในขณะที่ประมาณ 200,000 คนยังคงในประเทศแอลจีเรีย ภายหลังลดจำนวนลงถึงประมาณ 100,000 คนใน ค.ศ. 1965 และประมาณ 50,000 คนในช่วงปลายคริสต์ทศวรรษ 1960

## อ้างอิง

## ข้อมูล
* Ramsay, R. (1983) *The Corsican Time-Bomb*, Manchester University Press: Manchester. .

*
*
*
หมวดหมู่:ประวัติศาสตร์ชาวแอลจีเรียเชื้อสายยิว
หมวดหมู่:กลุ่มชาติพันธุ์ในประเทศฝรั่งเศส
หมวดหมู่:กลุ่มชาติพันธุ์ในประเทศแอลจีเรีย
หมวดหมู่:คำและวลีภาษาฝรั่งเศส
หมวดหมู่:สงครามแอลจีเรีย
หมวดหมู่:แอลจีเรียของฝรั่งเศส
หมวดหมู่:ผู้อพยพในทวีปแอฟริกา
หมวดหมู่:ชาวยุโรปพลัดถิ่นในทวีปแอฟริกา
หมวดหมู่:ผู้อพยพในประเทศฝรั่งเศส
คิม จ็อง-อู

**คิม จอง-อู** (; ; เกิด 19 กุมภาพันธ์ พ.ศ. 2541) หรือรู้จักกันในชื่อ **จองอู** เป็นนักร้อง นักเต้น และพิธีกรชาวเกาหลีใต้ เขาเป็นสมาชิกของวงบอยแบนด์เอ็นซีที (เอ็นซีทียู, เอ็นซีที 127, เอ็นซีทีโดแจจอง) ภายใต้สังกัด เอสเอ็มเอนเตอร์เทนเมนต์

เขาเดบิวต์เป็นสมาชิกเอ็นซีทียูในปี พ.ศ. 2561 และเข้าร่วมเอ็นซีที 127 ในปีเดียวกัน เขาเป็นนักร้องนำและนักเต้นนำในเอ็นซีที 127 อย่างเป็นทางการ

## ผลงานเพลง
12월의 인사 (Goodbye) SUNNY,JUNGWOO,RENJUN

OST Part.1 - 이젠 웃으며, 안녕 (Smile Good Bye)

체크인 한양 OST Part.2 - 같이 걸을래 (First Step)

## อ้างอิง

## แหล่งข้อมูลอื่น
* 
* 

หมวดหมู่:สมาชิกของเอ็นซีที
หมวดหมู่:นักร้องเพลงภาษาเกาหลี
หมวดหมู่:ศิลปินสังกัดเอสเอ็มเอนเตอร์เทนเมนต์
คัง ฮเย-ว็อน

**คัง ฮเย-ว็อน** (; ; เกิด 5 กรกฎาคม ค.ศ. 1999) รู้จักกันดีในชื่อ **ฮเยว็อน** เป็นนักร้อง, แร็ปเปอร์ และนักแสดงชาวเกาหลีใต้ เธอเป็นอดีตสมาชิกของเกิร์ลกรุปเกาหลีใต้-ญี่ปุ่นไอซ์วัน ซึ่งก่อตั้งโดยซีเจ อีแอนด์เอ็มผ่านรายการโทรทัศน์การแข่งขันเรียลลิตีโชว์*[[พรอดิวซ์โฟร์ตีเอต]]*ในปี 2018

## ชีวิตในวัยเด็ก
ฮเยว็อนเกิดที่เมืองยังซัน ประเทศเกาหลีใต้ เมื่อวันที่ 5 กรกฎาคม ค.ศ. 1999 เธอเข้าเรียนที่โรงเรียนมัธยมกวังในเมืองยังซัน จากนั้นเธอก็ย้ายไปเรียนที่โรงเรียนพหุศิลป์ฮันลิม

## อาชีพ
### 2018: พรอดิวซ์โฟร์ตีเอตและเปิดตัวกับไอซ์วัน

ฮเยว็อนได้รับการประกาศให้เป็นส่วนหนึ่งของพรอดิวซ์โฟร์ตีเอตในปี 2018 ซึ่งเธอได้อันดับที่ 8 และได้เปิดตัวกับไอซ์วัน วงได้เปิดตัวทางการเมื่อวันที่ 29 ตุลาคม 2018 ด้วยเพลงหลักชื่อ "ลาวีอ็องโรซ" จากการเปิดตัวอีพีแรก *[[คัลเลอร์ไรซ์]]* ของพวกเธอ

### 2021–ปัจจุบัน: กิจกรรมเดี่ยวและ ''W''
หลังจากที่ไอซ์วันสิ้นสุดกิจกรรมในวันที่ 29 เมษายน 2021 ฮเยว็อนก็กลับมาเป็นเด็กฝึกภายใต้เอตดีครีเอทีฟ เมื่อวันที่ 21 กรกฎาคม มีการประกาศว่าฮเยว็อนจะเปิดตัวในฐานะนักแสดงในซีซันที่ 3 ของเว็บซีรีส์เรื่อง Best Mistake ซึ่งแสดงเป็นจิน เซ-ฮี เมื่อวันที่ 27 กรกฎาคม เธอได้ปรากฏตัวในมิวสิกวิดีโอ "Hobby" ของพัก แช-ช็อง ในเดือนสิงหาคม ฮเยว็อนได้รับการยืนยันในฐานะสมาชิกรายการวาไรตีโชว์ How A Family is Made ของเอ็มบีซี

วันที่ 8 ธันวาคม วิดีโอทีเซอร์ถูกเปิดเผยบนช่องยูทูบของเธอ พร้อมประกาศเปิดตัวอัลบั้มพิเศษฤดูหนาว *W*  วันที่ 22 ธันวาคม เธอได้ปล่อยอัลบั้มโดยมี "Winter Poem" เป็นเพลงหลัก

## ผลงานเพลง

### ซิงเกิลอัลบั้ม

### ซิงเกิล

### เพลงอื่น ๆ ที่ติดชาร์ต

### เครดิตการแต่งเพลง

## ผลงานการแสดง

### เว็บซีรีส์

### รายการโทรทัศน์

### เว็บโชว์

### มิวสิกวิดีโอ

## หมายเหตุ

## อ้างอิง

## แหล่งข้อมูลอื่น

*  

หมวดหมู่:บุคคลที่เกิดในปี พ.ศ. 2542
หมวดหมู่:บุคคลที่ยังมีชีวิตอยู่
หมวดหมู่:บุคคลจากยังซัน
หมวดหมู่:นักร้องเคป็อป
หมวดหมู่:สมาชิกของไอซ์วัน
หมวดหมู่:ผู้เข้าแข่งขันพรอดิวซ์โฟร์ตีเอต
หมวดหมู่:นักร้องป็อปหญิงชาวเกาหลีใต้
หมวดหมู่:ไอดอลหญิงชาวเกาหลีใต้
หมวดหมู่:South Korean web series actresses
หมวดหมู่:ศิษย์เก่าจากโรงเรียนพหุศิลป์ฮันลิม
หมวดหมู่:ศิลปินสังกัดสวิงเอนเตอร์เทนเมนต์
หมวดหมู่:นักร้องหญิงชาวเกาหลีใต้ในศตวรรษที่ 21
หมวดหมู่:Reality show winners
อำเภอผิงยฺเหวียน

**อำเภอผิงยฺเหวียน** () เป็นอำเภอหนึ่งทางตะวันตกเฉียงเหนือของมณฑลชานตง สาธารณรัฐประชาชนจีน อยู่ภายใต้การปกครองของนครระดับจังหวัดเต๋อโจว อำเภอนี้มีพื้นที่ 

## ประวัติศาสตร์
ในช่วงปลายราชวงศ์ฮั่น เล่าปี่ได้เริ่มต้นอาชีพราชการในฐานะนายอำเภอของอำเภอนี้ และเมืองนี้เป็นหนึ่งในจุดเริ่มต้นของการก่อกำเริบต่อต้านชาวต่างชาติ หรือที่เรียกว่า กบฏนักมวย

ในปี 1999 อำเภอนี้มีประชากร 437,584 คน

## เขตการปกครอง
ในปี 2012 อำเภอนี้แบ่งออกเป็น 2 แขวง, 7 เมือง และ 3 ตำบล
;แขวง
*แขวงหลงเหมิน ()
*แขวงเถายฺเหวียน ()

;เมือง

*เมืองหวางเฟิ่งโหลว ()
*เมืองเฉียนเฉา ()
*เมืองเอินเฉิง ()
*เมืองหวางเมี่ยว ()
*เมืองหวางเก่าพู่ ()
*เมืองจางหฺวา ()
*เมืองเยาจั้น ()

;ตำบล
*ตำบลฟางจื่อ ()
*ตำบลหวางต่ากว้า ()
*ตำบลซานถัง ()

## อ้างอิง

หมวดหมู่:มณฑลชานตง
ยังซัน

**ยังซัน** () เป็นนครในจังหวัดคย็องซังใต้ ประเทศเกาหลีใต้ มีอาณาเขตทางทิศตะวันออกเฉียงเหนือติดกับอุลซัน ทิศตะวันออกเฉียงใต้ติดกับอำเภอคีจังและเขตคึมจ็องในปูซาน ทิศตะวันตกเฉียงใต้ติดกับคิมแฮ และทิศตะวันตกเฉียงเหนือติดกับมิลยัง ศาลาว่าการนครยังซันตั้งอยู่ในนัมบู-ทง แขวงยังจู

## เขตการปกครอง
ปัจจุบัน ยังซันประกอบด้วย 1 *อึบ* (เมือง), 4 *มย็อน* (ตำบล) และ 8 *ทง* (แขวง)

## การขนส่ง
[thumb|left|สถานียังซัน ([รถไฟใต้ดินปูซาน สาย 2)]]

### ทางรถไฟ
ยังซันมีทางรถไฟสายคย็องบูผ่าน มี 2 สถานี ได้แก่ สถานีมุลกึม (물금역) และสถานีว็อนดง (원동역) สถานีรถไฟความเร็วสูงที่ใกล้ที่สุด คือ สถานีอุลซัน อยู่ในอุลซัน และสถานีคูโพ อยู่ในปูซาน

### รถไฟใต้ดิน
ยังซันมีรถไฟใต้ดินปูซาน สาย 2 ประกอบด้วย 5 สถานีที่ให้บริการในปัจจุบัน ได้แก่ สถานียังซัน, สถานีนัมยังซัน, สถานีมหาวิทยาลัยแห่งชาติปูซาน วิทยาเขตยังซัน, สถานีชึงซัน และสถานีโฮโพ ขณะนี้มีการวางแผนสถานีเพิ่มเติมที่สามารถขนส่งด้วย

ยังซันซิตีไลน์ อยู่ระหว่างการก่อสร้างและมีกำหนดเปิดให้บริการในปี 2024

### รถประจำทาง
นครยังซันมีระบบรถโดยสารประจำทางท้องถิ่นให้บริการ นอกจากให้บริการในเมืองแล้ว ยังมีรถโดยสารประจำทางท้องถิ่นทางไกลไปยังปูซาน รวมทั้งเส้นทางระหว่างเมืองที่เชื่อมต่อกับอุลซัน ชังว็อน คย็องจู และเมืองอื่น ๆ อีกหลายแห่ง

### ทางหลวง
thumb|ทางหลวงหมายเลข 35 ในนครยังซัน
ยังซันมีทางด่วนผ่าน 2 สาย ได้แก่ ทางด่วนคย็องบู (ทางด่วนหมายเลข 1) และทางด่วนชุงอัง สายแขนง (ทางด่วนหมายเลข 551)

นอกจากนี้ ยังมีทางหลวงหมายเลข 35 วิ่งผ่านใจกลางเมือง

## สถานที่ท่องเที่ยว
* วัดทงโดซา
* วัดแนว็อน
* ยังซันทาวเวอร์
* สนามกีฬายังซัน
* เอเด็นแวลลีย์สกีรีสอร์ท (에덴밸리리조트, Eden Valley Ski Resort)
* น้ำตกฮงรยง (홍룡폭포)
* เทศกาลดอกบ๊วยยังซันว็อนดง

## เมืองพี่น้อง
* 
* ยูริฮนโจ จังหวัดอากิตะ ประเทศญี่ปุ่น (10 ตุลาคม 1998)

## บุคคลที่มีชื่อเสียง
*วินเทอร์ (ชื่อเกิด: คิม มิน-จ็อง) - สมาชิกเอสปา
*คัง ฮเย-ว็อน - สมาชิกไอซ์วัน
*อีฟ (ชื่อเกิด: ฮา ซู-ย็อง) - สมาชิกลูนา

## ดูเพิ่ม
* รายชื่อนครในประเทศเกาหลีใต้

## อ้างอิง

## แหล่งข้อมูลอื่น

*เว็บไซต์นครยังซัน


หมวดหมู่:นครในจังหวัดคย็องซังใต้
เจ้าหญิงแห่งเสียงเพลง

***เจ้าหญิงแห่งเสียงเพลง*** (; ) เป็นภาพยนตร์อนิเมะแนวจินตนิมิต-วิทยาศาสตร์ เขียนบทและกำกับโดยมาโมรุ โฮโซดะ และผลิตโดยสตูดิโอชิซุ มีเค้าโครงและได้รับแรงบันดาลใจจากเทพนิยายฝรั่งเศสในปี ค.ศ. 1756 เรื่อง*[[โฉมงามกับเจ้าชายอสูร]]*ที่เขียนโดยฌาน-มารี เลอพรินส์ เดอ โบมง.

ภาพยนตร์ฉายรอบปฐมทัศน์เมื่อวันที่ 15 กรกฎาคม พ.ศ. 2564 ในเทศกาลภาพยนตร์กาน 2021 ซึ่งได้รับเสียงตอบรับอย่างดีจากนักวิจารณ์ด้วยการยืนปรบมือเป็นเวลา 14 นาที   เข้าฉายในโรงภาพยนตร์ที่ประเทศญี่ปุ่นเมื่อวันที่ 16 กรกฎาคม พ.ศ. 2564 ในประเทศไทยเข้าฉายเมื่อวันที่ 20 มกราคม พ.ศ. 2565 

*เจ้าหญิงแห่งเสียงเพลง*เป็นภาพยนตร์ญี่ปุ่นที่ทำรายได้มากที่สุดเป็นอันดับ 3 ในปี พ.ศ. 2564 โดยทำรายได้ถึง 6.53 พันล้านเยนในอันดับบ็อกซ์ออฟฟิศ ณ วันที่ 12 ธันวาคม พ.ศ. 2564

## อ้างอิง

## แหล่งข้อมูลอื่น
*  
* 
* 

หมวดหมู่:ภาพยนตร์ที่ออกฉายในปี พ.ศ. 2564
หมวดหมู่:ภาพยนตร์ภาษาญี่ปุ่น
หมวดหมู่:ภาพยนตร์อนิเมะที่ออกฉายในปี พ.ศ. 2564
หมวดหมู่:ภาพยนตร์ไอแมกซ์
หมวดหมู่:ภาพยนตร์เกี่ยวกับวิกฤตวัยกลางคน
หมวดหมู่:ภาพยนตร์แอนิเมชันโตโฮ
ปอมโปะ ทีมป่วนก๊วนทำหนัง

***ปอมโปะ ทีมป่วนก๊วนทำหนัง*** หรือ ***ปอมโปะ ทีมป่วนก๊วนทำหนัง ตัดฝัน ต่อไฟล์ ให้โลกจึ้ง*** () เป็นซีรีส์มังงะญี่ปุ่น เขียนโดยโชโงะ ซูงิตานิ (เป็นที่รู้จักในชื่อ Ningen Plamo) เผยแพร่ออนไลน์ผ่านเว็บไซต์*[[พิซิฟ|พิซิฟคอมิก]]*ตั้งแต่เดือนกรกฎาคม พ.ศ. 2560 ได้รับการรวบรวมตีพิมพ์เป็นหนังสือการ์ตูนรวมเล่ม (*[[ทังโกบง]]*) 3 เล่ม โดยสำนักพิมพ์ Media Factory มังงะภาคแยกโดยซูงิตานิชื่อเรื่องว่า *เองะ ไดซูกิ ฟรานจัง* ( เผยแพร่ออนไลน์ผ่าน*พิซิฟคอมิก*ตั้งแต่เดือนกรกฎาคม พ.ศ. 2561 ได้รับการรวบรวมตีพิมพ์เป็นหนังสือการ์ตูนเล่มเดียวจบโดยสำนักพิมพ์ Media Factory  *ปอมโปะ ทีมป่วนก๊วนทำหนัง*ได้รับการดัดแปลงเป็นภาพยนตร์อนิเมะสร้างโดยสตูดิโอ CLAP เข้าฉายในประเทศญี่ปุ่นในวันที่ 4 มิถุนายน พ.ศ. 2564 ในประเทศไทยเดิมมีกำหนดเข้าฉายในวันที่ 3 กุมภาพันธ์ พ.ศ. 2565 ภายหลังเลื่อนเป็นวันที่ 3 มีนาคม พ.ศ. 2565

## ตัวละคร
;
:
;
:
;
:
;
:
;
:
;
:

## อ้างอิง

## แหล่งข้อมูลอื่น
*  
* ภาพยนตร์อนิเมะ ''ปอมโปะ ทีมป่วนก๊วนทำหนัง'' ที่ฟลิกเซอร์
* 

หมวดหมู่:มังงะที่ตีพิมพ์ในปี พ.ศ. 2560
หมวดหมู่:มังงะที่ตีพิมพ์ในปี พ.ศ. 2561
หมวดหมู่:การ์ตูนญี่ปุ่นแนวสุขนาฏกรรม
หมวดหมู่:การ์ตูนญี่ปุ่นแนวเสี้ยวชีวิต
หมวดหมู่:การ์ตูนญี่ปุ่นแนวโชโจะ
หมวดหมู่:ภาพยนตร์ที่ออกฉายในปี พ.ศ. 2564
หมวดหมู่:ภาพยนตร์ภาษาญี่ปุ่น
หมวดหมู่:ภาพยนตร์อนิเมะที่ออกฉายในปี พ.ศ. 2564
หมวดหมู่:อนิเมะที่เลื่อนการฉายเนื่องจากการระบาดทั่วของโควิด-19
หมวดหมู่:ภาพยนตร์ที่เลื่อนการฉายเนื่องจากการระบาดทั่วของโควิด-19
วัดอัมพวัน (จังหวัดนครนายก)

**วัดอัมพวัน** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลบางอ้อ อำเภอบ้านนา จังหวัดนครนายก

## ประวัติ
วัดอัมพวันสร้างมาตั้งแต่สมัยกรุงศรีอยุธยาตอนปลาย และเป็นวัดร้างอยู่ช่วงหนึ่งระหว่างเสียกรุงครั้งที่ 2 ในสมัยรัตนโกสินทร์เริ่มมีพระมาจำพรรษาอยู่ เท่าที่ปรากฎหลักฐานว่าหลวงปู่จันทร์ (พระครูวิสุทธิธรรมธาดา) ได้มาทำการบูรณะร่วมกับชาวบ้านบางอ้อ และหม่อมราชวงศ์จำรัศ อิศรางกูร ณ อยุธยา ได้ล่องเรือแพมาและได้ถวายให้แก่วัดอัมพวันเมื่อ พ.ศ. 2451 และได้ร่วมกับชาวบางอ้อ และหลวงปู่จันทร์วางศิลาฤกษ์อุโบสถเมื่อ พ.ศ. 2458 แต่มาเสร็จเมื่อ พ.ศ. 2466 ที่ประตูไม้แกะสลักด้านหลังหรือด้านทิศตะวันตกของอุโบสถ มีชื่อของผู้สร้างสลักอยู่คือ นายวอน นางแม้น เป็นบุตรเขยและบุตรสาวของผู้เริ่มก่อสร้างอุโบสถ รวมทั้งหลวงนาและขุนวารี ซึ่งหลวงนาเป็นพ่อของขุนวารีผู้ชึ่งอุทิศที่ดินสร้างโบสถ์และเป็นธุระจัดช่างมาจากวัดระฆังโฆสิตารามวรมหาวิหาร  

ระหว่าง พ.ศ. 2461 พระบาทสมเด็จพระมงกุฎเกล้าเจ้าอยู่หัวได้เสด็จมาทางชลมารค และสร้างพลับพลาที่หน้าโบสถ์แต่ทรงประทับอยู่ในเรือ และทรงพระราชทานพระบรมฉายาลักษณ์ไว้และด้านล่างภาพเขียนว่า *พระองค์ผู้ทรงพระราชทานสันติสุขและสันติภาพให้แก่สยามประเทศ* นอกจากนี้สมเด็จพระมหาสมณเจ้า กรมพระยาวชิรญาณวโรรส ได้เคยเสด็จวัดอัมพวันและพระราชทานพระฉายาลักษณ์ ซึ่งในภาพลงวันที่ 16 ตุลาคม พ.ศ. 2465 จากข้อมูลของสำนักงานพระพุทธศาสนาแห่งชาติ ระบุว่าวัดอัมพวันตั้งวัดเมื่อ พ.ศ. 2456 ได้รับพระราชทานวิสุงคามสีมาเมื่อวันที่ 24 ตุลาคม พ.ศ. 2521

## อาคารเสนาสนะ
อาคารเสนาสนะที่สำคัญ ได้แก่ อุโบสถก่ออิฐถือปูน ยาว 20.50 เมตร กว้าง 9 เมตร ขนาดห้าห้อง หลังคาเป็นเครื่องไม้มุงกระเบื้อง อยู่ภายในกำแพงแก้วสูง 50 เซนติเมตร มีมุขด้านหน้าหรือด้านตะวันออกและด้านหลังหรือด้านตะวันตก มุขทั้งสองมีเสาขนาดใหญ่รองรับมุขละสี่ต้น เป็นเสาย่อมุม ผนังด้านข้างรับน้ำหนักหลังคาโบสถ์ ภายในประดิษฐานพระประธาน เป็นพระพุทธรูปปางมารวิชัย ศิลปะรัตนโกสินทร์ เจดีย์รายเป็นเจดีย์ทรงระฆัง ก่ออิฐถือปูน ส่วนยอดชำรุด ฐานกว้างประมาณ 2 เมตร สูง 3 เมตร

หอระฆัง (เก่า) เป็นเครื่องไม้ สูง 6 เมตร กว้างด้านละประมาณ 2 เมตร เครื่องบนหลังคามุงกระเบื้อง หางหงส์ หน้าบันแกะสลักเป็นรูปพานรัฐธรรมนูญ ศาลาการเปรียญเป็นอาคารเครื่องไม้ มุงกระเบื้องขนาดกว้างประมาณ 16 เมตร ยาวประมาณ 18 เมตร สูงประมาณ 12 เมตร อาคารยกพื้นสูงหนึ่งชั้น ประกอบด้วยช่อฟ้า ใบระกา หางหงส์ เป็นเครื่องไม้หน้าบันแกะสลักรูปพระพุทธรูป

หมู่กุฎิเรือนไทย เป็นเรือนไทยขนาดสามห้อง หลังคามุงกระเบื้องว่าว ปั้นลมเป็นไม้ หน้าบันแบบใบปรือ ตัวเรือนยกพื้นสูง กุฎิเรือนแพ เดิมเป็นเรือนแพอยู่ในกรุงเก่า ได้ถวายแก่วัดอัมพวัน เมื่อ พ.ศ. 2451 เพื่อทำเป็นกุฎิ โดยปล่อยส่วนที่รับน้ำหนักแพให้จมลง และใช้อิฐก่อเป็นเสาตั้งรับบแทน เป็นเรือนแพแฝด หน้าบันแบบใบปรือเช่นเดียวกับหมู่กุฎิเรือนไทย ฝาผนังแพด้านนอกเป็นแบบฝาถัง วางตามขวาง

## อ้างอิง

อัมพวัน
หมวดหมู่:โบราณสถานในจังหวัดนครนายก
หมวดหมู่:วัดมอญ
วัดปากน้ำ (จังหวัดสุพรรณบุรี)

**วัดปากน้ำ** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ริมแม่น้ำท่าจีน ในตำบลปากน้ำ อำเภอเดิมบางนางบวช จังหวัดสุพรรณบุรี ที่ดินตั้งวัดมีเนื้อที่ 85 ไร่

วัดปากน้ำตั้งวัดเมื่อ พ.ศ. 2439 ได้รับพระราชทานวิสุงคามสีมาเมื่อ พ.ศ. 2505 เขตวิสุงคามสีมา กว้าง 40 เมตร ยาว 80 เมตร ด้านการศึกษามีโรงเรียนพระปริยัติธรรมแผนกธรรม เปิดสอนเมื่อ พ.ศ. 2480

อาคารเสนาสนะที่สำคัญ ได้แก่ อุโบสถ กว้าง 9 เมตร ยาว 26 เมตร สร้างเมื่อ พ.ศ. 2505 ศาลาการเปรียญ กว้าง 21 เมตร ยาว 31 เมตร สร้างเมื่อ พ.ศ. 2542 หอสวดมนต์ กว้าง 16 เมตร ยาว 34 เมตร สร้างเมื่อ พ.ศ. 2519 กุฏิสงฆ์ จำนวน 5 หลัง ปูชนียวัตถุมีพระประธานประจำอุโบสถ วิหารประดิษฐานพระพุทธรูปที่ศักดิ์สิทธิ์ (หลวงพ่อกฤษณะ)   

## รายนามเจ้าอาวาส
* พระแบน
* พระเทียน
* พระกวย
* พระเล็ก
* พระช่วง
* พระน้อย
* พระผาด
* พระครูอุดมสารกิจ
* พระใบฎีกากาธวัช พ.ศ. 2538–

## อ้างอิง

ปากน้ำ
แม่ฉันชื่อนิกุโกะ

***แม่ฉันชื่อนิกุโกะ*** () เป็นภาพยนตร์อนิเมะในปี พ.ศ. 2564 สร้างจากนิยายเรื่อง *[[เกียวโก โนะ นิกูโกะ-จัง]]* เขียนโดย คานาโกะ นิชิ ผลิตโดย Studio 4°C และกำกับโดยอายูมุ วาตานาเบะ เข้าฉายในประเทศญี่ปุ่นเมื่อวันที่ 11 มิถุนายน พ.ศ. 2564 ในประเทศไทยมีกำหนดเข้าฉายในวันที่ 3 กุมภาพันธ์ พ.ศ. 2565

## นักพากย์

## การผลิตและการเข้าฉาย
ภาพยนตร์ประกาศสร้างเมื่อเดือนมกราคม พ.ศ. 2564 ผลิตโดย Studio 4°C และกำกับโดยอายูมุ วาตานาเบะ เขียนบทโดยซาโตมิ โอชิมะ และออกแบบตัวละครโดยเคนอิจิ โคนิชิ เพลงประกอบภาพยนต์หลักคือเพลง "Image no Uta" ขับรองโดยคูรูมิ อินางากิ เพลงปิดของภาพยนตร์คือเพลง "Taketen" ร้องโดยวง Greeeen ภาพยนตร์เข้าฉายในโรงภาพยนตร์ประเทศญี่ปุ่นเมื่อวันที่ 11 มิถุนายน พ.ศ. 2565

## อ้างอิง

## แหล่งข้อมูลอื่น
*  
* 

หมวดหมู่:ภาพยนตร์ที่ออกฉายในปี พ.ศ. 2564
หมวดหมู่:ภาพยนตร์ภาษาญี่ปุ่น
หมวดหมู่:ภาพยนตร์อนิเมะที่ออกฉายในปี พ.ศ. 2564
หมวดหมู่:ภาพยนตร์ที่มีฉากบนเรือ
หมวดหมู่:ภาพยนตร์อนิเมะที่สร้างจากนวนิยาย
วัดหนองโพ (จังหวัดนครสวรรค์)

**วัดหนองโพ** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลหนองโพ อำเภอตาคลี จังหวัดนครสวรรค์ มีที่ดินตั้งวัด เนื้อที่ 71 ไร่ 15.6 ตารางวา พื้นที่ตั้งวัดเป็นที่ราบสูง ปัจจุบัน พระครูนิปุณพัฒนพงศ์ ดำรงตำแหน่งเจ้าอาวาส

วัดหนองโพ เดิมเป็นวัดร้างมาตั้งแต่สมัยอยุธยา ตั้งวัดเมื่อ พ.ศ. 2374 มีต้นโพธิ์ใหญ่อยู่ต้นหนึ่งกิ่งก้านกระจายออกไป 7 กิ่ง ชาวบ้านจึงเรียกนามว่า **วัดสมโภชโพธิ์กระจาย** ต่อมาเปลี่ยนชื่อเป็น "วัดหนองโพ" ให้ตรงตามชื่อบ้าน ได้รับพระราชทานวิสุงคามสีมาเมื่อ พ.ศ. 2458 ภายในวัดมีโรงเรียนประถมศึกษาในวัด 1 แห่ง มีเกจิอาจารย์ คือ พระครูนิวาสธรรมขันธ์ (หลวงพ่อเดิม) เป็นเจ้าอาวาสรูปที่ 5 โดยเฉพาะวัตถุมงคลของท่าน คือ มีดหมอหรือมีดด้ามงา ซึ่งสมัยนี้ เรียกกันใหม่ว่ามีดเทพศาสตรา วัดหนองโพได้สร้างมณฑปที่ประดิษฐานรูปหล่อโลหะของหลวงพ่อพระรูปเหมือนหลวงพ่อเดิมขนาดเท่าองค์จริง มีจัดงานทำบุญประจำปีปิดทอง ไหว้พระรูปเหมือนหลวงพ่อเดิม ในวันขึ้น 13 ค่ำ เดือน 3 ของทุกปี 

ภายในวัดหนองโพมีอุโบสถ ศาลาการเปรียญ หอสวดมนต์ และกุฏิ จำนวน 7 หลัง ยังมี *พิพิธภัณฑ์หลวงพ่อเดิม* นำเสนอนิทรรศการเรื่องราวของหลวงพ่อเดิม การจัดแสดงโบราณวัตถุที่พบ ในบริเวณบ้านหนองโพ อายุราว 4,000–8,000 ปีก่อน และการตั้งถิ่นฐานของชาวหนองโพ คัมภีร์ที่ได้รับการจารึกไว้ในสมุดไทยดำ สมุดฝรั่ง ทั้งที่เป็นคัมภีร์วรรณคดี ตำราเรียนการปกครอง พระพุทธศาสนา และกฎหมายฉบับราษฎร์

## อ้างอิง

หนองโพ
เอเชียนคัพ 2023 รอบคัดเลือก – รอบที่ 3

การแข่งขัน**[[เอเชียนคัพ 2023]] [[เอเชียนคัพ 2023 รอบคัดเลือก|รอบคัดเลือก]] รอบที่สาม** จะแข่งขันตั้งแต่วันที่ 8 ถึง 14 มิถุนายน ค.ศ. 2022 ที่สนามเป็นกลางทั้งหมด 6 แห่ง เดิมมีกำหนดแข่งขันตั้งแต่วันที่ 30 มีนาคม ค.ศ. 2021 ถึง 29 มีนาคม ค.ศ. 2022 แต่สมาพันธ์ฟุตบอลเอเชีย (AFC) ได้เลื่อนการแข่งขันออกไปโดยเป็นผลจากการเลื่อนการแข่งขันรอบคัดเลือกรอบที่ 2 ที่ได้รับผลกระทบจากการระบาดทั่วของโควิด-19

## รูปแบบการแข่งขัน
ทีมทั้งหมด 24 ทีม (ประกอบด้วย 22 ทีมที่มาจากรอบที่ 2 และ 2 ทีมที่มาจากรอบเพลย์ออฟ) จะเข้าร่วมแข่งขันเพื่อหา 11 ทีมที่จะได้เข้าไปแข่งขันในเอเชียนคัพ 2023 รอบสุดท้าย นับตั้งแต่ที่เจ้าภาพอย่างจีนได้ผ่านเข้าสู่รอบที่ 3 ของฟุตบอลโลก 2022 รอบคัดเลือก สิทธิ์อัตโนมัติสำหรับเจ้าภาพจะไม่มีผลอีกต่อไป

ทีม 24 ทีมจะถูกแบ่งออกเป็น 6 กลุ่ม กลุ่มละ 4 ทีม ทำการแข่งขันแบบพบกันหมดที่สนามกลางทั้งหมด 6 แห่ง ทีมชนะเลิศของแต่ละกลุ่มและทีมอันดับที่สองที่ดีที่สุดห้าทีม จะได้สิทธิ์ผ่านไปเล่นในรอบสุดท้ายของเอเชียนคัพ ร่วมกับจีนและอีก 12 ทีมที่ผ่านเข้ารอบไปก่อนหน้านี้แล้ว

วันที่ 17 กุมภาพันธ์ ค.ศ. 2022 เอเอฟซีได้ประกาศว่ามี 6 ประเทศที่จะเป็นเจ้าภาพในการแข่งขันรอบคัดเลือก ได้แก่ อินเดีย คูเวต คีร์กีซสถาน มาเลเซีย มองโกเลีย และอุซเบกิสถาน

## ทีมที่เข้าร่วมแข่งขัน

;หมายเหตุ

## ทีมวาง
การจัดอันดับทีมวางจะอิงตามอันดับโลกฟีฟ่า ณ วันที่จับสลาก (24 กุมภาพันธ์ ค.ศ. 2022) โดยทีมที่เป็นเจ้าภาพจะถูกจัดในโถแยก

* โถแยก ประกอบด้วยทีมเจ้าภาพ
* โถ 1 ประกอบด้วยทีมอันดับที่ 1–6 (ยกเว้นอุซเบกิสถาน ศีร์กึซสถาน อินเดีย)
* โถ 2 ประกอบด้วยทีมอันดับที่ 7–12 (ยกเว้นคูเวต)
* โถ 3 ประกอบด้วยทีมอันดับที่ 13–18 (ยกเว้นมาเลเซีย)
* โถ 4 ประกอบด้วยทีมอันดับที่ 19–24 (ยกเว้นมองโกเลีย)

ทีมทั้งหมด 24 ทีมจะถูกจับสลากแบ่งเป็น 4 กลุ่ม กลุ่มละ 6 ทีม

## กำหนดการแข่งขัน
วันที่ 20 ตุลาคม ค.ศ. 2021 เอเอฟซีประกาศว่ารอบคัดเลือกรอบที่ 3 จะแข่งขันที่สนามเป็นกลางในวันที่ 8, 11 และ 14 มิถุนายน ค.ศ. 2022 โดยจะมีการคัดเลือกเจ้าภาพสำหรับสนามเป็นกลางทั้ง 6 แห่งนี้ การจับสลากจะจัดขึ้นในวันที่ 24 กุมภาพันธ์ ค.ศ. 2022 โดยจะแบ่งโถตามอันดับโลกฟีฟ่า ณ วันที่จับสลาก

## กลุ่ม

### กลุ่มเอ

----

----

### กลุ่มบี

----

----

### กลุ่มซี

----

----

### กลุ่มดี

----

----

### กลุ่มอี

----

----

### กลุ่มเอฟ

----

----

### ทีมรองชนะเลิศที่ดีที่สุด

## อันดับผู้ทำประตู

## ดูเพิ่ม
* ฟุตบอลโลก 2022 รอบคัดเลือก โซนเอเชีย – รอบที่ 3
* ฟุตบอลโลก 2022 รอบคัดเลือก โซนเอเชีย – รอบที่ 4
* เอเชียนคัพ 2023 รอบคัดเลือก

## หมายเหตุ

## อ้างอิง

## แหล่งข้อมูลอื่น
* , the-AFC.com

3
หมวดหมู่:การแข่งขันกีฬาที่เลื่อนออกไปเนื่องจากการระบาดทั่วของโควิด-19
หมวดหมู่:การแข่งขันฟุตบอลนานาชาติที่ประเทศอุซเบกิสถานเป็นเจ้าภาพ
หมวดหมู่:การแข่งขันฟุตบอลนานาชาติที่ประเทศคีร์กีซสถานเป็นเจ้าภาพ
หมวดหมู่:การแข่งขันฟุตบอลนานาชาติที่ประเทศอินเดียเป็นเจ้าภาพ
หมวดหมู่:การแข่งขันฟุตบอลนานาชาติที่ประเทศคูเวตเป็นเจ้าภาพ
หมวดหมู่:การแข่งขันฟุตบอลนานาชาติที่ประเทศมาเลเซียเป็นเจ้าภาพ
หมวดหมู่:การแข่งขันฟุตบอลนานาชาติที่ประเทศมองโกเลียเป็นเจ้าภาพ
รายชื่อตอนมินิมาร์ท ไม่ขาดรัก

***[[มินิมาร์ท ไม่ขาดรัก]]*** เป็น ซิทคอม ทางโทรทัศน์ของแคนาดา ที่ออกอากาศทาง CBC Television ตั้งแต่เดือนตุลาคม 2559 ถึง เมษายน 2564 แสดงให้เห็นถึงครอบครัวคิม ชาวแคนาดาเชื้อสายเกาหลี ที่เปิดร้านสะดวกซื้อ ในย่าน Moss Park ของ โทรอนโต : โดยมี "อัปป้า" ( พอล ซุน-ฮยอง ลี ) และ "อัมม่า" ( ฌอง ยูน ) – ภาษาเกาหลีแปลว่า *พ่อ* และ *แม่* ตามลำดับ – พร้อมด้วย เจเน็ต ( แอนเดรีย แบง ) ลูกสาวของพวกเขา และ จอง ( ซือมู่ หลิว ) ลูกชายที่ห่างเหินกับผู้เป็นพ่อ และยังมีตัวละครอื่นๆ ได้แก่ กิมจิ ที่เป็นเพื่อนร่วมงานของจอง ( แอนดรูว์ เฟือง ) แชนนอน ( นิโคล พาวเวอร์ ) ผู้จัดการบริษัทของเขา และ เจอรัลด์ เทรมบ์เลย์ เพื่อนของ เจเน็ต (เบน โบชิมิน) ซีรีส์นี้อิงจาก บทละครชื่อเดียวกัน ในปี 2011 ของ อินส์ ชอย

ซีซั่นแรกถ่ายทำตั้งแต่ มิถุนายน ถึง สิงหาคม 2559 ที่ Showline Studios ในโทรอนโต ผลิตโดย Thunderbird Films ร่วมกับ Soulpepper Theatre Company ของโทรอนโต โดย ลี และ ยุนกลับมารับบทเดิมจากละคร  บทถูกสร้างขึ้นโดยชอย และเควิน ไวท์ ซึ่งเคยเขียนให้กับเรื่อง *[[มุมแก๊ส|Corner Gas]]*

ซีซั่นที่สองฉายวันที่ 26 กันยายน 2560 และในเดือนกรกฎาคม 2561 ซีรีส์ดังกล่าวได้ทำการเปิดตัวในบน Netflix แต่อย่างไรก็ตาม ตั้งแต่มกราคม 2020 จะไม่มีให้บริการในทุกประเทศอีกต่อไป (เช่น เนเธอร์แลนด์) ทำให้ซีซั่นที่ที่สี่ไม่พร้อมสำหรับผู้ชมทั่วโลก สำหรับซีซั่นที่ 3 ฉายวันที่ 8 มกราคม 2019 และซีซั่นที่ 4 ฉาย 7 มกราคม 2020 

เมื่อวันที่ 31 มีนาคม พ.ศ. 2563 ได้มีการประกาศว่าจะทำการฉายต่อไปอีก 2 ซีซั่นที่  แต่เมื่อวันที่ 8 มีนาคม พ.ศ. 2564 ได้มีการเปิดเผยว่า ซีรีส์จะสิ้นสุดหลังจากจบซีซั่นที่ที่ 5 เนื่องจาก ผู้สร้างร่วมทั้งสองคนแยกย้ายไปทำภารกิจอื่น   นับตั้งแต่รายการถูกยกเลิก นักแสดงหลายคนได้เปิดเผยถึงปัญหาการถ่ายทำ โดยเฉพาะอย่างยิ่งการวิพากษ์วิจารณ์ ว่าขาดความหลากหลายในหมู่ทีมงานเบื้องหลัง   

ซีรีย์ภาคแยก *Strays* เริ่มถ่ายทำในเดือนกุมภาพันธ์ 2021 หลังจากล่าช้าไป 1 ปี เนื่องจากเกิดจากการ ระบาดใหญ่ของ COVID-19 ในแคนาดา 

## ภาพรวมซีรีส์

## รายชื่อตอน

### ซีซั่นที่ 1 (2559)

### ซีซั่นที่ 2 (2560)

### ซีซั่นที่ 3 (2561)

### ซีซั่นที่ 4 (2562)

### ซีซั่นที่ 5 (2563)

## อ้างอิง

## แหล่งข้อมูลอื่น
* 
* 

หมวดหมู่:รายชื่อตอนซิตคอม
หมวดหมู่:รายชื่อตอนซิตคอมแคนาดา
ฟู้ดแพชชั่น

**บริษัท ฟู้ดแพชชั่น จำกัด** (Food Passion) เป็นบริษัทประกอบธุรกิจร้านอาหารในชื่อ บาร์บีคิวพลาซ่า จุ่มแซบฮัท ฌานา โภชา เรดซัน และหมูทอดกอดคอ ที่ขายแฟรนไชส์ 

## ประวัติ
บริษัทก่อตั้งในนาม **บริษัท เดอะบาร์บีคิวพลาซ่า จำกัด** ก่อตั้งเมื่อ พ.ศ. 2530 โดยชูพงศ์ ชูพจน์เจริญ ดำเนินธุรกิจร้าน *บาร์บีคิวพลาซ่า* เป็นร้านอาหารประเภทปิ้งย่างบนกระทะ เปิดให้บริการสาขาแรกที่ศูนย์การค้าเซ็นทรัล ลาดพร้าว เมื่อเดือนกรกฎาคม พ.ศ. 2530 ร้านได้สร้างสัญลักษณ์ประจำร้านเพื่อให้คนจดจำร้านได้คือ มังกร ที่เรียก ว่า *บาร์บีกอน* จนเมื่อ พ.ศ. 2554 ได้ปรับโฉมตัวละครบาร์บีกอน โดยให้ดีไซเนอร์ชาวญี่ปุ่น มาซาโกะ โอคามูระ และยูซูเกะ โคจิมะ ได้ออกแบบตัวละครนี้ใหม่

เมื่อ พ.ศ. 2536 บริษัทได้เปิดร้านที่สอง ชื่อว่า *จุ่มแซ่บฮัท* มีสาขาแรกตั้งอยู่ที่เดอะมอลล์ บางกะปิ เป็นอาหารไทยประเภทต้มลวกรสจัดจ้าน ร้านตั้งอยู่ในพื้นที่เดียวกันกับร้าน บาร์บีคิวพลาซ่า ต่อมา พ.ศ. 2555 ได้เปลี่ยนชื่อบริษัทมาเป็น "บริษัท ฟู้ดแพชชั่น จำกัด" เพื่อบริหารบาร์บีคิวพลาซ่าและร้านอาหารในเครือ และเปิดร้าน *ฌานา* เมื่อเดือนพฤศจิกายน พ.ศ. 2561 สาขาแรกตั้งอยู่ที่ชั้น 2 ของศูนย์การค้า สยามเซ็นเตอร์ เป็นร้านอาหารแนวอาหารคลีนเพื่อสุขภาพ และเปิดร้าน *สเปซคิว* สาขาแรกอยู่ที่เดอะเทสต์ทองหล่อ

ฟู้ดแพชชั่นร่วมธุรกิจกับ เอ็กซ์เพรส ฟู้ด กรุ๊ป (Express Food Group หรือ EFG) เพื่อดำเนินธุรกิจร้านบาร์บีคิวพลาซ่าในกัมพูชาแต่เพียงผู้เดียว

พ.ศ. 2562 บริษัทได้เข้าไปซื้อหุ้นบริษัท อาร์ทีเอช อินเตอร์ ฟู้ด จำกัด ผู้ได้สิทธิเปิดแฟรนไชส์ ร้านเกาหลี *เรดซัน* ในไทยและเปลี่ยนเป็นบริษัท ฟู้ดซัน จำกัด แบ่งสัดส่วนผู้ถือหุ้นเป็นบริษัท ฟู้ดแพชชั่น จำกัด ร้อยละ 74 ตามด้วยบริษัท อาร์เอชเค กรุ๊ป จำกัด (ฮ่องกง) ร้อยละ 25.99 และนายศันสนะ ศศะนาวิน ร้อยละ 0.0001 เรดซันเป็นร้านอาหารเกาหลีที่เข้ามาเปิดสาขาแรกในไทยที่สยามสแควร์ซอย 10 เมื่อ พ.ศ. 2557 ณ ปี พ.ศ. 2562 มี 12 สาขา พ.ศ. 2563 เปิดร้าน *โภชา*  เปิดสาขาแรกที่ ศูนย์การค้าเดอะมอลล์ งามวงศ์วาน เป็นร้านอาหารมื้อด่วน มีจุดขายคืออาหารประเภทซุป และยังมีร้าน *หมูทอดกอดคอ* ในลักษณะร้านแฟรนไชส์ มีเมนูประจำร้าน ได้แก่ หมูสามชั้นทอดกระเทียม หมูสับทอดกระเทียม หมูสับทอดพริกสด และไก่สับทอดกระเทียม

## ธุรกิจ

* บาร์บีคิวพลาซ่า (Bar B Q Plaza) : ร้านอาหารแนวปิ้งย่างกระทะทองเหลือง 
* จุ่มแซ่บฮัท (Joom Zap Hut) : ร้านอาหารแนวจิ้มจุ่มอีสาน 
* ฌานา (Charna) : ร้านอาหารแนวอาหารคลีนเพื่อสุขภาพ  
* สเปซคิว (Space Q) : ร้านอาหารแนวปิ้งย่างและชาบู  
* เรดซัน (Red Sun) : ร้านอาหารแนวเกาหลี ถือหุ้น 74% ผ่านบริษัท ฟู้ดซัน จำกัด
* โภชา (Pocha) : ร้านอาหารมื้อด่วน มีจุดขายคืออาหารประเภทซุป
* หมูทอดกอดคอ : ร้านแฟรนไชส์ มีเมนูหมูทอด

## อ้างอิง

หมวดหมู่:ธุรกิจอาหาร
หมวดหมู่:ภัตตาคารในประเทศไทย
หมวดหมู่:ภัตตาคารในประเทศมาเลเซีย
หมวดหมู่:ภัตตาคารในประเทศอินโดนีเซีย
หมวดหมู่:ภัตตาคารในประเทศกัมพูชา
หมวดหมู่:ภัตตาคารในประเทศลาว
หมวดหมู่:ภัตตาคารในประเทศสิงคโปร์
หมวดหมู่:ภัตตาคารในประเทศเวียดนาม
หมวดหมู่:ภัตตาคารในประเทศฟิลิปปินส์
หมวดหมู่:บริษัทอาหารของไทย
หมวดหมู่:บริษัทที่ก่อตั้งในปี พ.ศ. 2530
ฏูซคูรมาตู

**ฏูซคูรมาตู** (; ; ) เป็นเมืองหลักในอำเภอฏูซ เขตผู้ว่าการเศาะลาฮุดดีน ประเทศอิรัก ตั้งอยู่ห่างจากคีร์คูกทางใต้ 88 กิโลเมตร (55 ไมล์) ผู้อยู่อาศัยส่วนใหญ่เป็นชาวอิรักเติร์กเมนที่นับถือชีอะฮ์ ส่วนกลุ่มชนส่วนน้อยเป็นชาวอาหรับและชาวเคิร์ด

## ศัพทมูลวิทยา
ชื่อเมืองในสำเนียงเติร์กเมนหมายถึง *เกลือและอินทผลัม*

## อ้างอิง

หมวดหมู่:เมืองในประเทศอิรัก
หมวดหมู่:เมืองหลักในประเทศอิรัก
หมวดหมู่:ชุมชนชาวเติร์กเมนในประเทศอิรัก
หมวดหมู่:ที่อยู่อาศัยชาวเคิร์ดในประเทศอิรัก
คิสแอนด์เมกอัป

"**คิสแอนด์เมกอัป**" () เป็นเพลงของนักร้องชาวอังกฤษ ดัว ลีปา และเกิร์ลกรุปเกาหลีใต้ แบล็กพิงก์ จากอัลบั้มรุ่นซูเปอร์ดีลักซ์ *[[ดัว ลีปา: คอมพลีตเอดิชัน]]* (2018) เป็นการออกจำหน่ายซ้ำของอัลบั้มแรกในชื่อเดียวกับตนเอง เพลงเขียนโดยลีปา, เชลซี ไกรมส์, อียานิก ราสโตกี, แซคารี แรมง, มาตีเยอ จอมฟ์-เลอพิน, มาร์ก วินเซนต์ และเท็ดดี พัก โดยมีแบนซ์แอนด์รันซ์เป็นโปรดิวเซอร์เพลง วางจำหน่ายผ่านวอร์เนอร์บราเธอส์ ถูกบันทึกเป็นซิงเกิลประชาสัมพันธ์ที่สองจากฉบับจำหน่ายซ้ำเมื่อวันที่ 19 ตุลาคม ค.ศ. 2018 

"คิสแอนด์เมกอัป" เป็นเพลงแนวแดนซ์ อิเล็กโทรป็อป และเรเกตอนที่มีองค์ประกอบของทรอปิคอลและอีดีเอ็ม มีเนื้อเพลงเกี่ยวกับการแสดงความรักทางกายแทนวาจาเพื่อแก้ปัญหาการทะเลาะกับคนรัก นักวิจารณ์เพลงส่วนใหญ่ยกย่องความเข้ากันระหว่างเสียงร้องของศิลปินทั้งสองในภาษาเกาหลีและอังกฤษ เพลงประสบความสำเร็จเชิงพาณิชย์ โดยขึ้น 40 อันดับแรกใน 19 ประเทศ รวมถึงติดอันดับหนึ่งในมาเลเซียและสิงคโปร์ นอกจากนั้นยังขึ้นอันดับที่ 36 บนชาร์ตซิงเกิลแห่งสหราชอาณาจักร และอันดับที่ 75 บนแกออนดิจิทัลชาร์ตของเกาหลีใต้ ยังได้รับการยืนยันระดับแผ่นเสียงทองคำขาวในออสเตรเลีย ระดับทองในอิตาลีและโปรตุเกส และระดับเงินในสหราชอาณาจักร

"คิสแอนด์เมกอัป"  ถูกบรรจุในรายชื่อเพลงสำหรับเล่นคอนเสิร์ตของแบล็กพิงก์ อินยัวร์แอเรียเวิลด์ทัวร์ (2018–2020) เพลงฉบับรีมิกซ์แนวป็อป-ฟังก์ปรากฏอยู่ในอัลบั้มรีมิกซ์ของลีปาและเดอะเบลสด์มาดอนนาในชื่อ *[[คลับฟิวเจอร์นอสทัลเจีย]]* (2020) ซึ่งมีองค์ประกอบจากเพลง "ไรส์" (1979) ของเฮิร์บ อัลเพิร์ต

## ผู้มีส่วนร่วมทำเพลง
ดัดแปลงจากโน้ตในอัลบั้ม *ดัว ลีปา: คอมพลีตเอดิชัน* และ *คลับฟิวเจอร์นอสทัลเจีย*.

**การบันทึกเสียง**
* บันทึกเสียงที่แท็ปสตูดิโอ (ลอนดอน)
* บันทึกที่โรลโอเวอร์สตูดิโอ (สหราชอาณาจักร)
* ผสมเสียงที่เดอะแฮมิลตัน (สหราชอาณาจักร)
* มาสเตอริงที่สเตอร์ลิงซาวด์สตูดิโอส์ (นครนิวยอร์ก)

**คณะทำงาน**
* ดัว ลีปา เสียงร้อง
* แบล็กพิงก์ เสียงร้อง
** เจนนี คิม เสียงร้อง
** จีซู คิม เสียงร้อง
** ลลิษา มโนบาล เสียงร้อง
** โรแซนน์ พัก เสียงร้อง
* เชลซี ไกรมส์ ร้องเบื้องหลัง
* แบนซ์แอนด์รันซ์ ผลิตเพลง
** อียานิก ราสโตกี ดรัมส์ เบส ซินท์ คีส์ โปรแกรม
** แซคารี แรมง ดรัมส์ เบส ซินท์ คีส์ โปรแกรม
* ยง อิน ชเว เอนจินเนียร์
* เจมี สเนลล์ ผสมเสียง
* คริส เกห์ริงเกอร์ มาสเตอริง

## ชาร์ตและการรับรอง

### รายสัปดาห์

### ปลายปี

### การรับรอง

## อ้างอิง

## แหล่งข้อมูลอื่น
* 

หมวดหมู่:เพลงในปี พ.ศ. 2561
หมวดหมู่:เพลงของแบล็กพิงก์
หมวดหมู่:เพลงหลายภาษา
หมวดหมู่:ซิงเกิลอันดับ 1 ในประเทศมาเลเซีย
หมวดหมู่:ซิงเกิลอันดับ 1 ในประเทศสิงคโปร์
หมวดหมู่:เพลงที่ประพันธ์คำร้องโดยเท็ดดี พัก
อะยะซัน เซอร์วิส

left|thumb|338x338px|อะยะซัน เซอร์วิส สาขาเอกมัย กรุงเทพมหานคร (ถ่ายเมื่อ 17 ม.ค. 2565)

**อะยะซัน เซอร์วิส** เป็นบริษัทให้บริการแม่บ้านสัญชาติญี่ปุ่น เริ่มจากกิจการแม่บ้าน ต่อมาได้เริ่มให้บริการพี่เลี้ยงเด็ก คนดูแลผู้สูงอายุ พนักงานขับรถ ดูแลสัตว์เลี้ยง ซ่อมแอร์ และพ่นยาฆ่าเชื้อโรคตามบ้านและสำนักงาน และอื่น ๆ 

จากข้อมูลของเว็บไซต์แอนเกิล  เมื่อวันที่ 23 สิงหาคม 2562 ระบุว่าประเทศไทยถือเป็นตลาดหลักของบริษัท โดยกลุ่มเป้าหมายแบ่งเป็นคนไทย 50% คนยุโรปและอเมริกา 40% และคนญี่ปุ่น 10% 

## ประวัติ
**อะยะซัน เซอร์วิส** ก่อตั้งขึ้นเมื่อวันที่ 28 ธันวาคม พ.ศ. 2555 โดย**นายโคทาโร่ อิเสะ** หลังจบการศึกษาจากมหาวิทยาลัยลาสเวกัส สาขาการจัดการโรงแรม ได้เข้าทำงานเป็นผู้รับผิดชอบด้านการพัฒนาธุรกิจใหม่ที่ดิสนีย์และแมริออท กรุ๊ป หลังจากนั้น ได้มีโอกาสได้เดินทางมาทำงานที่ประเทศไทย แล้วรู้สึกอยากสร้างบริการแม่บ้าน พี่เลี้ยงเด็ก และคนขับรถ ที่มีบุคลากรดี ๆ จึงเป็นต้นกำเนิดของบริษัทในที่สุด  โดยมีเป้าหมายเป็นบริษัทจัดหางานทำความสะอาดทุกแขนงที่ได้รับความนิยมสูงสุดของประเทศ โดยเริ่มจากประเทศไทย และค่อย ๆ ขยายไปทั่วโลก  

มีสาขาแรก (สำนักงานใหญ่) ตั้งอยู่ที่เซ็นทรัลเวิลด์ และมีอีก 3 สาขาย่อย ในจังหวัดนนทบุรี 1 สาขา และในย่านเอกมัยของกรุงเทพมหานคร 2 สาขา และยังมีสาขาในต่างประเทศอีก 3 สาขา คือ ลาว เวียดนาม และอินโดนีเซีย 

จากบทความของบางกอกโพสต์ หนังสือพิมพ์ภาษาอังกฤษอันดับหนึ่งของไทย ได้เผยว่า ปัจจุบันอะยะซัน เซอร์วิส มีแม่บ้านและพี่เลี้ยงเด็กในสังกัดกว่า 6,000 คน  และให้บริการลูกค้ามากกว่า 40,000 คน ในพื้นที่กรุงเทพมหานครและปริมณฑล ทั้งแบบส่วนบุคคล ร้านอาหาร และบริษัทชื่อดังทั้งของไทยและต่างชาติมากมาย อาทิ แคนนอน เฟ็ดเอ็กส์ เดนท์สุ บางกอกโพสต์ เป็นต้น และมีบริการให้เลือกทั้งแบบรายเดือน รายวัน และรายชั่วโมง ภายใต้มาตรฐานความสะอาดของประเทศญี่ปุ่น ในราคาที่สมเหตุสมผล    

นอกจากนี้ **อะยะซัน เซอร์วิส** ยังเป็นผู้บุกเบิกบริการเรียกแม่บ้านออนไลน์ผ่านแอปพลิเคชันในไทย ภายใต้สโลแกน **"เรียกแม่บ้านภายในคลิกเดียว"** อีกด้วย  และเป็นหนึ่งแอปพลิเคชันที่ถูกพูดถึงมากที่สุดบนสื่อไทย และญี่ปุ่น, นอริช อย่างต่อเนื่องนับตั้งแต่เปิดให้บริการ 
## อ้างอิง
หลงเคอตัว

**หลงเคอตัว** (; 1658-1728) เป็นขุนนางในราชสำนักของแมนจูซึ่งมีชีวิตอยู่ในสมัยต้นราชวงศ์ชิงเขามาจากตระกูลตุงกิยาซึ่งอยู่ภายใต้กองธงเหลืองขลิบช่วงเวลาแห่งชื่อเสียงของเขากินเวลาตั้งแต่ปลายยุครัชสมัยจักรพรรดิคังซีจนถึงต้นยุครัชสมัยจักรพรรดิยงเจิ้ง อาจจะโด่งดังที่สุดจากการแก้ไขพระบรมราชโองการของจักรพรรดิคังซี

## ชีวประวัติ
หลงเคอตัวเป็นบุตรชายคนที่ 3 ของตง กั๋วเว่ย และน้องชายของจักรพรรดินีองค์ที่ 3 ของจักรพรรดิคังซีคือจักรพรรดินีเซี่ยวอี้เหริน กับพระสนมเชวี่ยฮุ่ยหวงกุ้ยเฟย ในวังชั้นในของจักรพรรดิคังซี ตง กั๋วเว่ยพ่อของหลงเคอตัวเป็นบุตรชายของตง ทูไล ขุนนางที่รับใช้แปดกองธงและเป็นพระอัยกา (ตา) ของจักรพรรดิคังซีผ่านพระราชมารดาของพระองค์คือจักรพรรดินีเซี่ยวคังจาง หลงเคอตัวจึงเป็นพระภาติยะและพี่เขยของจักรพรรดิคังซี

## อ้างอิง